2.11.2013 Rauniokausi pakettiin – Kero, Disco ja Potter\nEtusivu » Pennun elämää » Pennun tie pelastuskoiraksi » 2.11.2013 Rauniokausi pakettiin\nkirjoittajalta Päivi|Julkaistu 2.11.2013\nKauden vika rauniokerta.\nTänään olikin sitten kauden viimeinen rauniokerta. Ja ihan hyvät fiilikset kaudesta jäikin :) Tällä kerrallakin meni varsin kivasti, vaikka vähän epäilin, miten se ilmaisu nyt sujuu, kun sitä ei olla ehditty oikein treenailla ja vähän takapakkiakin on tullut. Mutta ihan kivasti lopulta sitten menikin :)\nEli Kerolle oli kolme tyyppiä ”piilossa”, ja tarkoituksena oli treenata ihan vain ilmaisua. Ensimmäinen olikin tätä, koska Kero näki maalihenkilön kasan edessä. Meni ihan hyvin luokse, mutta jäi nuuhkimaan henkilöä ennen kuin tökkäsi voimalla kuppia ja tuli sitten ilmaisemaan.\nToiselle Kero joutuikin etsimään, vaikka henkilö olikin näkösällä kasan päällä, mutta Kero ei nähnyt. Joutui tekemään siis hieman paikannusta ennen kuin löysi lopulta. Tämänkin maalihenkilön luona piti ensin nuuskia kunnolla ennen kuin koski kuppiin ja tuli ilmaisemaan.\nKolmas oli kuvassa näkyvässä lentokoneen osassa piilossa. Lähetin Keron vähän turhan aikaisin eli Kero joutui nyt kuitenkin etsimään vähän enemmän, ja siinä välissä ehti fokus jo vähän kadotakin (= kävi nostamassa koipea puskassa), mutta sitten, kun haju tuli nenään, niin homma hoidettiin loppuun varsin reippaasti eikä tällä kerralla jääty henkilöä nuuhkimaan, vaan ilmaisu tehtiin reippaasti.\nLoppupalkkauksessa suuri juttu oli kepin noutaminen, ja siitä Kero tykkäsi ja jokainen treenikamu saikin sitten heitellä kepakkoa. Ja Kerohan tykkäsi! Tähän oli hyvä sitten lopettaa :)\nEnsi kaudella sitten uudet kujeet!\nEdellinen 1.11.2013 Keron rengas- ja muuritreenit\nSeuraava 3.11.2013 Agiohjauksessa kohtikäännöksen alkeita


Jyrki Järvilehto linjaa lähtökohdat Bahrainin GP:hen\nIltalehti vieraili Valtterin kotona – kukaan ei ollut käynyt yli vuoteen\nBahrainin GP:stä on luvassa herkullinen taisto kärkitallien välillä - Jyrki Järvilehto linjaa lähtökohdat sunnuntain kilpailuun\nIltalehden F1-asiantuntija Jyrki Järvilehto ennakoi Bahrainin GP:stä tiukkaa taistelua Ferrarin ja Mercedeksen välillä.\nVideo: Iltalehden F1-asiantuntija Jyrki Järvilehto käy läpi Ferrarin tilannetta Bahrainin GP:n alla.\n31.03.2019 klo 11:08\nVaikka Ferrari on ollut Bahrainin GP-viikonloppuna yhden kierroksen vauhdissa selvästi muita nopeampi, aika-ajojen tulosliuskasta voi päätellä, että sunnuntaina on sittenkin luvassa kilpailu kahden kärkitallin kesken.\nMercedes taipui Ferrarille kaikissa kolmissa harjoituksissa yli puolella sekunnilla, mutta kun lauantai-illan aika-ajoissa oli tosi kyseessä, ero nopeimman Ferrarin ja nopeimman Mercedeksen välillä oli enää 0,3 sekuntia.\nVuosi sitten Ferrari oli Bahrainin GP:n aika-ajoissa 0,166 sekuntia Mercedestä nopeampi, ja kilpailussa kärkitallien autot taistelivat tasapäin voitosta. Kolmannesta ruudusta startanneen Valtteri Bottaksen vauhti oli kilpailun loppuhetkillä selvästi kärjessä ajanutta Sebastian Vetteliä parempaa, mutta kun suomalaisen ohitusyritys jäi piippuun, Vettel sai ajaa voittoon.\nIltalehden F1-asiantuntija Jyrki Järvilehto uskoo, että Ferrarin ja Mercedeksen välillä nähdään sunnuntaina hyvin samanlainen otatus kuin vuosi sitten.\n– Tässä vaiheessa on hyvin vaikea sanoa, kenellä on paras auto kilpailussa. Erot ovat niin pieniä. Se on siitä kiinni, minkälaiset säädöt on, miten rengas toimii ja millä tavalla auto istuu rataan, Järvilehto sanoo.\n– Mercedeksen yhden kierroksen vauhti ei ehkä riittänyt, mutta uskon sen tasaantuvan vielä enemmän kilpailuun.\nMercedeksen tallipäällikkö Toto Wolff on sanonut perjantai-illasta lähtien, että Ferrari tekee eroa erityisesti suorilla. Kun moottoritehoja viritetään sunnuntaiksi alaspäin, mestaritalli on todennäköisesti paremmin pelissä mukana.\n– Kisavauhtimme vaikutti melko vahvalta, joten kilpailusta pitäisi tulla jännittävä. Luulen, että olemme taistelussa mukana, Bottas sanaili Mercedeksen tiedotteessa.\nBahrainin GP:stä on lupa odottaa tiukkaa taistelua Ferrarin ja Mercedeksen välillä. ZUMAWIRE / MVPHOTOS\nSakhirin radalle on lisätty sunnuntain kilpailuun kolmas DRS-alue, jolla kuljettajat saavat käyttää kilpailutilanteessa hyväkseen avattavaa takasiipeä. Kun takasiipiä on vieläpä kasvatettu täksi kaudeksi, DRS-hyöty on aikaisempia vuosia suurempi.\nJotkut uumoilivat ohittamisen helpottumisen johtavan sunnuntaina siihen, että talleilta saatettaisiin nähdä toisistaan poikkeavia strategiavalintoja, mutta Järvilehto ei ainakaan vielä rohkene hypätä tähän kelkkaan.\n– Rengas määrää hyvin pitkälti taktiikan enkä usko, että autoissa on renkaankulutukseen liittyen kovin isoja eroja. Siinä, missä vaiheessa rengas on parhaimmillaan, voi olla tallien välillä pieniä eroja. Jossakin autossa se voi olla heti alussa, toisessa pitoa riittää hieman pidempään. Tilanne on paras sillä, joka osaa ajaa parhaiten ja pystyy ajamaan pisintä stinttiä, Järvilehto sanoo.\nKoko kärkikymmenikkö starttaa sunnuntain kilpailuun pehmeillä renkailla.\n– Taktikoinnin merkitys korostuu siinä, kun ajetaan ihan peräkkäin: Kuka tulee ensin varikolle ja pystyy heti täräyttämään kovat kierrokset? Jos puhutaan 0,1–0,2 sekunnin erosta kierroksella, se tulee olemaan tiukkaa.\n62 GP-starttia vuosina 1989–1994 ajanut Jyrki Järvilehto toimii kaudella 2019 Iltalehden F1-asiantuntijana. PASI LIESIMAA\nKimi Räikkönen pesi tallitoverinsa - kommentoi suoritusta C Morella: ”Ihan suhteellisen ok”\nKimi Räikkönen nousi lähtöruudukossa, entinen tallikaveri sai rangaistuksen - Sebastian Vettelin piittaamattomuus johti vaaratilanteeseen: ”Hän aiheutti tämän sotkun”\nFerrari valtasi eturivin - Valtteri Bottas hämmästeli vauhtia C Morelle: ”Odotin, että olisimme taistelleet paalusta”\nFerrari tyrmäsi muut, Valtteri Bottaksen putki Bahrainissa katkesi - Kimi Räikköseltä mahtava nousu\nKimi Räikkösen eleet olivat ristiriidassa komean aika-ajosuorituksen kanssa - Jyrki Järvilehto valaisee, mitä kilpa-autoilijan päässä liikkuu: ”Voi olla, että se rassaa”


Neljän nesteen oppi tekee paluuta mediassa | Kaleva\nNeljän nesteen oppi tekee paluuta mediassa\nIhmiskunnan ajattelutavoilla on pitkät juuret ja ällistyttävät historiat.\nIhmiskunnan ajattelutavoilla on pitkät juuret ja ällistyttävät historiat. Lääkitseminen ja lääkintätaito – tai sellaisena pidetty – ovat ymmärrettävästi olleet tärkeitä aina ja kaikissa kulttuureissa.\nMonet sellaiset ideat, jotka nykyisin liitetään kansan syvien rivien perinteisiin lääkitsemiskeinoihin, heijastavat todellisuudessa akateemisen lääketieteen muinaisia näkemyksiä. Tästä oli esimerkki muutama viikko sitten Kalevassa.\nArtikkeli oli otsikoitu: ”Kuppaustaito on elpymässä”. Taito on nähdäkseni myönteinen sana. Otsikko viesti siis tähän verenlaskuun sisältyvän periaatteessa myönteistä osaamista.\nEn kannata sensuuria. Silti jaksan toivoa, että mediat levittäisivät puoskaroinnin sijasta ymmärrystä lääketieteestä ja tietoa sen tuloksista. Uskokaa pois – ne ovat ainakin yhtä kiehtovia!\nNykyaikaisen lääketieteen teoria ei automaattisesti aukea niin sanottua arkiymmärrystä käyttäen. Näin on laita muidenkin tieteenalojen. Ennen uudella ajalla tapahtunutta luonnontieteen läpimurtoa ja tämän tiedon vielä myöhäisempää soveltamista lääketieteeseen asia oli toisin: tieteellinen ajattelu noudatteli paljolti arkiymmärrystä.\nNiinpä antiikin filosofit ajattelivat, että maailma koostui tulesta, maasta, ilmasta ja vedestä, joita kutsuttiin ”alkuaineiksi”. Koko maailmankaikkeuden rakenne heijastui ihmisruumiissa, jossa niin ikään oli tunnistettavissa neljä elementtiä: veri, lima sekä keltainen ja musta sappi.\nAntiikin lääketieteen auktoriteetti Galenos esitteli tämän kokonaisuuden kirjoituksissaan, joita luettiin arvovaltaisina lähdeteoksina vuosisatoja myöhemmin.\nGalenos eli ajanlaskun alun tienoissa. Hänen neljän nesteen oppinsa kuitenkin siirtyi sellaisenaan keskiajan lääketieteellisiin käsityksiin ja vaikutti eurooppalaisten lääkärien toimintatapoihin pitkälle 1800-luvulle asti.\nNeljän nesteen opin mukaan oli tärkeää, että elimistön nesteiden kesken vallitsi tasapaino. Sairauden ajateltiin johtuvan tämän tasapainon häiriintymisestä, jolloin hoidon tehtäväksi oli tietysti luontevaa nähdä jonkin nesteen poistaminen tai lisääminen. Vielä muutama sata vuotta sitten näiltä linjoilta hoidettiin jokseenkin kaikkia sairauksia.\nNesteiden poistoa saatiin aikaan oksennuttamalla, ulostuslääkkeillä ja suoneniskennällä. Lisää nestettä elimistöön tuotiin erityisesti juottamalla vettä. Eri puolilla Eurooppaa pyöri kukoistava liiketoiminta terveyslähteillä, joiden vesiä varakkailla yhteiskuntaluokilla oli laajasti tapana nauttia miellyttävässä ympäristössä.\nEnnen 1800-lukua ei voida puhua biolääketieteestä eikä tautien diagnostiikasta nykyisessä mielessä. Sairauksien erottaminen toisistaan tuli mahdolliseksi vasta, kun patologian, mikrobiologian ja kemian menetelmät ja teoriat kehittyivät. Lääkärien ammattitaito alkoi rakentua luonnontieteelliselle ymmärrykselle, ja jokapäiväinen huolenpito potilaista eriytyi sairaanhoitajien osaamiskokonaisuudeksi.\nNiin kauan kuin kunnollinen lääketieteellinen teoria puuttui, hoidot olivat pakosta huitaisuja pimeään. Aikaisempina vuosisatoina vain yhteiskunnan eliitillä – kuninkaallisilla ja heidän suosikeillaan – oli mahdollisuus saada lääkärinapua, mitä ei jälkiviisauden valossa voi pitää heidän kannaltaan erityisenä etuna.\nOnneksi huomattavalla osalla vaivoista on aina ollut taipumus parantua ennemmin tai myöhemmin itsestään. Täten myös neljän nesteen opin perusteella annettu hoito saattoi yksittäisissä tapauksissa joskus hyvinkin näyttää tuottavan tuloksia. Hoitojen tehon kriittistä arviointia eli kliinistä hoitokoetta ei sitäkään ollut vielä keksitty.\nSuoneniskentä ja kuppaus (englanniksi cupping) ovat oma järkyttävä lukunsa eurooppalaisten lääkitsemisyritysten historiassa. Mikäli ”pahan veren” kertapoisto ei näyttänyt tuovan tulosta, käsittely uusittiin.\nVoi vain kuvitella, mitä tällaisesta toimenpiteestä on seurannut vaikkapa keuhkokuumeesta kärsineelle nuorelle naiselle, jolla noissa oloissa hyvin suurella todennäköisyydellä oli jo lähtötilanteessa kohtalaisen vakava raudanpuuteanemia.\nSuonta iskivät antaumuksella muutkin kuin lääkärit. Parturien ammattikunnan tunnus verilautanen kertoo näiden ammattimiesten taannoisesta monipuolisesta toimenkuvasta.\nNykyinen uuspuoskarointi on viehättynyt kuona-aineiden käsitteeseen. Niitä mainostetaan poistuvan niin kuppauksessa kuin erilaisissa suolihuuhteluissa. Terveisiä taas neljän nesteen opilta!\nTodellisuudessa terveellä elimistöllä on riittävät keinot päästä eroon haitallisista aineenvaihduntatuotteista. Tästä huolehtivat maksa ja munuaiset: jos näiden toiminta häiriintyy vakavasti, ei jää epäselväksi, onko potilas sairas vai ei.\nTavanomaisesti terveellä ihmisellä ei ole mitään syytä yrittää erityisin toimenpitein lähdettää kuona-aineita elimistöstään.\nKuppauksen ehdotettua renessanssia on perusteltu sen perinteisyydellä. Se, että jokin asia on ollut käytössä pitkän aikaa, ei lääketieteessä mitenkään erityisesti puhu tämän asian puolesta.\nMikäli käytön takana on kuppauksen tapaan vanhentunut käsitys ihmisen biologiasta, toiminta on parhaassa tapauksessa haitatonta hömppää ja pahimmassa tilanteessa se voi olla vaarallista puoskarointi\nKirjoittaja on NordLab-liikelaitoksen johtava lääkäri, joka on suorittanut FM-tutkinnon pääaineena aate- ja oppihistoria.


Korkeakouluopintoihin valmentava koulutus maahanmuuttajille lähiopetuksena - Karelia Ammattikorkeakoulu\nHakuaika: 10.6. — 20.9.2021\nKoulutusaika: 1.11.2021 — 29.4.2022\nMaahanmuuttajien korkeakouluopintoihin valmentavassa koulutuksessa hankit osaamista korkeakoulussa opiskelua ja työelämää varten. Opinnot painottuvat erityisesti suomen kieleen. Koulutuksessa kehität opiskelutaitojasi ja tutustut itseäsi kiinnostavaan koulutusalaan. Saat tietoa eri koulutusvaihtoehdoista ja korkeakouluihin hakemisesta. Koulutuksen suorittaneet voivat hakea erillishaussa Karelia-ammattikorkeakouluun. Koulutus järjestetään lähiopetuksena Joensuussa.\n- riirrävä suomen kielen taito (B1)\nKoulutus on opiskelijalle maksuton ja siihen voidaan myöntää myös opintotukea. Lisätietoa opintotuesta saat KELA:n sivuilta: http://www.kela.fi/opiskelijat\nKysy lisätietoja myös koulutuksen aikaisesta tuesta TE-toimistosta. Opiskelu on pääasiassa lähiopetusta Joensuussa ja päätoimista.!\nHakulomake tulee tähän, kun hakuaika alkaa.\nValintakoe on perjantaina 1.10.2021. Valintakokeeseen tulee erillinen kutsu sähköpostilla ja kirjeellä. Valinnan tulokset ilmoitetaan 8.10.2021 mennessä ja sinun on vahvistettava opiskelupaikkasi vastaanottaminen ammattikorkeakoululle 18.10.2021 mennessä.


Numatic pölypussi 1C Hepa – Leenan Puhdistuspalvelu\nMäärä 10 kpl/pkt\nNumatic pölypussi 1C Hepa määrä\nNumatic-imureiden allergialuokitus perustuu isoon ja hyvästä materiaalista valmistettuun pölypussiin.\nVaro käyttämästä markkinoilla myytäviä paperipusseja ja muita tarvikepusseja. Ne eivät suodata HEPA-tasoisesti, joten ne vaurioittavat Numatic imureita ja päästää ilmaan haitallisia hiukkasia. Numatic Hepa-Flo pölypussi parantaa suorituskykyä ja lisää käyttömukavuutta. Numaticin kaikissa pölynimureissa on vakiovarusteena Hepa-Flo pölypussi. Vaihdat siis joka kerta Hepasuodattimen, kun vaihdat pölypussia. Pussin tilavuus 9 litraa. Paketissa tulee 10 kpl pölypusseja.\nSopii: Henry, Hetty, Henry Allergy, Harry, PSP 180, RSV, RSB\nNB-200, JVH-180, JVP-180, JVP-180A, HVR-200, HVR-200A, HVR-200P, HVR-200M, HVR-204, HVR-204P, HVR-200T, HVX-200, HVX-200A, HHR-200, HET-200, HET-200A\nNV-200, NNV-200, NNV-204, NVH-180, NVH-200, NVP-180, NVP-200, VNP-180, NSP-180A, NSP-200A, PSP-180A, PSP-200A, VNR-200, NSR-200A, NVR-200, NRV-200, NRV-204, NRV-200T, PVR-200A, PVT-220A, NST-220A, NVQ-200, NVQ-202, NVQ-204, NVQ-200t, NVQ-250, NVQ-250B, NVQ-252, NVQ-254, NVQ-250T, NQS-200, NQS-200T, AVQ-250, MFQ-300, RSV-130, RSV-130M, RSV-130P, RSV-134, RSV-134P, RSV-130T, RSAV-130, RSV-200, RSV-200P, RSV-200M, RSV-204, RSV-204P, RSV-200T, RSAV-200, HZQ-200, HZQ-250


Viljojen lehtilaikkutauteja havaittu jo ylälehdillä | Farmit\nEtusivu » Farmit Uutiset » Kevätvehnä, Ohra, Kaura\nSateen ja poudan vaihtelu sekä lämmin sää ovat herättäneet viljakasvustoissa useat kasvitaudit. Alttiissa lajikkeissa ja erityisesti hikevillä mailla ohran verkkolaikku ja kauranlehtilaikku ovat kivunneet lippulehdille asti. Myös vehnissä, erityisesti monokulttuurilohkoilla, pistelaikku on hiljalleen noussut ylemmille lehdille.\nViljoissa esiintyy paikoin tyvitauteja. Oireet erottuvat aluksi rusehtavana kuoliolaikkuna korren tyvellä. Kuolion laajetessa koko tyviosa muuttuu ruskeaksi ja haurastuu ja veden ja ravinteiden kulku estyvät. Sairaat kasvit lakoutuvat herkästi.\nTyvitauteja torjutaan tehokkaimmin kylvösiemenen peittauksella ja monipuolisella viljelykierrolla.\nLähde: Luonnonvarakeskus Luke - Maatalousinfo


Liput Lippuja näytöksiin voi ostaa ja varata Kino Sherylin kassalta sekä täältä nettisivuilta. Kino Sherylin 300 paikkainen sali on korttelikinoksi sen verran kolossaalinen, että paikkoja on saatavilla ilman varaustakin lähes kaikkiin näytöksiin. Ohjelmistosta näet kaikki tulossa olevat näyökset. Klikkaamalla elokuvan kuvaa näet kyseisen elokuvan kaikki tulevat näytökset. Lippujen ostaminen sivuilta toimii parhaiten tietokoneella.


Pari ei-toivottua lepopäivää - Ninnin Energianurkkaus\nKeskiviikkona katselin maailmaa yläilmoista, kukkulan päältä. Torstaina lattian rajasta. Keskiviikkona juoksin iloisena Halliskan kuntoradalla. Torstaina makasin surullisena lattialla.\nYksi minuutti, yksi pieni hetki torstaiaamulla töihin lähtiessä, ja koko päivän ja viikonlopun suunnitelmat heitti häränpyllyä. Noidannuoli. 🙁\nJos tästä voi jotain hyvää hakea, niin ei ole niin paha kuin marraskuussa 2012, jolloin olin monta päivää sairaslomalla. Eilisen olin poissa töistä, mutta kun iltapäivällä pääsin hyvin kävelemään, niin tänään menin töihin. Seisoin koko päivän, tai välillä makasin lattialla, kun seisominen pökkäs tuskanhien pintaan. Ja välillä taas käveleskelin, mutta istunu en ollenkaan. Mutta yllättävän hyvällä mallilla selkä on kuitenkin tänään! Luulen, että ripeä särkylääke+lihasrelaksantti+kauratyyny kombinaatio oli avain rentouttamaan pahimman! Tänään on toki menny särkylääkettä ja yöksi otan taas relaksanttia. Muutama lepopäivä ja eiköhän sitten pääse taas liikkumaan!\nEilen mieli maassa, tänään jo parempi.\n4 vastausta artikkeliin “Pari ei-toivottua lepopäivää”\nVoi harmi voi harmi. Onni onnettomuudessa, että hetkenä jonain nuoli on enää muisto vain. Tsemppiä paranteluun. 🙂\nKiitos! Kyllä tää tästä, onneksi! 🙂\nVoi ei taas! 🙁 Ja tiiätkö järkytyin, että se oli marraskuussa 2012 viimeksi.. Oisin veikannut, että ehkä puoli vuotta sitten! Mihin tämä aika oikein rientää?\nNo äläpä! Siitä isosta korkkiruuvista on tosiaan yli vuosi. Sen jälkeen oli yks pienempi, joka meni nopeesti ohi. Kiitos, näyttää jo paljon valoisammalta ja liikkumaan pääsee! 🙂


Heurekan uudessa näyttelyssä tarkastellaan tekoälyä ihmisläheisesti - ePressi\nTiedekeskus Heurekassa on avautunut uusi tekoälyaiheinen näyttely Tekoäly – Me, Myself & AI. Näyttely käsittelee hauskalla ja vuorovaikutteisella tavalla tekoälyn kehittämisen perusteita, ihmisen ja tekoälyn ohjaamien robottien vuorovaikutusta sekä tekoälyn kehityksen yhteiskunnallisia ulottuvuuksia. Tekoäly on jo monella tavalla mukana arjessamme. Koska tekoälyä rakennamme me ihmiset, meidän on myös hyvä yhdessä miettiä, millaista tekoälyä me haluamme ja miten me haluamme sitä käyttää.\nTekoäly-näyttelyssä kulkee taustalla tarina tekoälyn parissa työskentelevästä Tieteilijästä. Yleisö vierailee Tieteilijän kodissa, pihalla ja työpajassa. Tieteilijä on kehitellyt kotiinsa hauskoja tekoälyä hyödyntäviä laitteita. Hän on kiinnostunut tutkimaan, mitä kaikkea voimme tehdä yhdessä tekoälyn kanssa. Näyttelyssä tulevat tutuksi tekoälyn perusteet ja erilaiset aiheeseen liittyvät termit, kuten esimerkiksi koneoppiminen, algoritmi, kielimalli, konenäkö ja vahvistusoppiminen. Selitykset ovat luettavissa suomeksi, ruotsiksi, englanniksi ja selkokielellä.\nTekoäly avautuu kävijälle erilaisten toiminnallisten näyttelykohteiden kautta. Tieteilijän kodissa vierailija voi esimerkiksi piirtää ja runoilla yhdessä tekoälyn kanssa. Runoile tekoälyn kanssa -näyttelykohteella kävijä antaa ensin tekoälylle muutaman avainsanan. Niiden perusteella tekoäly luo ehdotuksia runon aloitusriviksi. Aloitusrivin valinnan jälkeen runokone tuottaa taas uusia ehdotuksia poimittavaksi runon jatkoksi. Tekoälyn kanssa yhdessä luodun runon saa mukaan kotiin vietäväksi. Näyttelykohde esittelee, miten tekoälyn kyky käsitellä luonnollista kieltä mahdollistaa tekoälylle kielenymmärrystä ja tekstin tuottamista vaativia tehtäviä. Tässä on edistytty myös suomen kielen osalta viime vuosina merkittävästi. Näyttelykohde on toteutettu yhteistyössä Helsingin yliopiston tietojenkäsittelytieteen laitoksen ja nykyrunouden kustantajan osuuskunta Poesian kanssa.\nPihalleen Tieteilijä on rakentanut juuri alkamassa olevia juhlia varten hauskoja tekoälyä hyödyntäviä pelejä ja vempeleitä. Siellä voi muun muassa kokeilla päihittää tekoälyn ohjaaman robottikäden kivi-sakset-paperi -pelissä. Kivi-sakset-paperi -pelissä kävijä voi kokea, miten nopeasti tekoäly kykenee ennakoimaan ihmisten toimintaa yksinkertaisissa valintatehtävissä. Tekoäly luo jatkuvasti käyttäytymismallia pelaajan tekemistä valinnoista ja sopeuttaa omat päätöksensä sen mukaisesti.\nPihan takana olevassa työpajassaan Tieteilijä kouluttaa tekoälyä sisältäviä liikkuvia robotteja, ahertaa supertietokoneiden parissa sekä tutkii sitä, miten tekoälyratkaisuista voidaan kehittää luotettavia ja vastuullisia. Pajassa kävijä voi perehtyä koneoppimisen perusteisiin, kuten siihen, mitä tarkoitetaan ohjatulla ja ohjaamattomalla oppimisella tai vahvistusoppimisella. Näyttelyn ydinviesti on se, että meitä ihmisiä tarvitaan kehittämään tekoälyä. Tämä tulee näyttelyssä konkreettisesti esiin.\nNäyttely on suunniteltu ja tuotettu yhdessä laajan suomalaisen tekoälytutkimusta ja -kehitystä tekevän asiantuntijajoukon kanssa. Näyttelyä ovat tukeneet seuraavat yhteistyökumppanit: CSC – Tieteen tietotekniikan keskus Oy, Efima Oyj, Finnish Center for Artificial Intelligence FCAI, Futurice, Gofore Oyj, Helsingin yliopisto, Korkeasti koulutettujen kassa KOKO, Microsoft, Nokia, Solita Oy, Sähkötekniikan ja energiatehokkuuden edistämiskeskus STEK ja Tekniikan Akateemiset TEK.\nKuvia näyttelystä: https://www.epressi.com/uutishuoneet/heureka-suomalainen-tiedekeskus.html?tab=js-tabs-img&folder=Teko%C3%A4ly-n%C3%A4yttely\nElektroniikkaKotimaaKoulutusKulttuuri ja taideLifestyleMatkailuMediaOhjelmistoteollisuusPerheSuunnittelu ja tekniikkaTeknologiaTiede ja tutkimusTietokoneetTietotekniikkaTietoturvaTuotantoTyöelämäVapaa-aika\nTekoäly_Tieteilijän koti 2.jpg\nKoko: 1,93 MB Tyyppi: jpg Resoluutio: 3072x2048\nTiedekeskus Heureka Vantaan Tikkurilassa on monipuolinen elämyskokonaisuus, jossa koetaan oivaltamisen iloa vuorovaikutteisissa näyttelyissä, planetaarioelokuvissa sekä tiedeohjelmissa ja tapahtumissa ympäri vuoden. Heurekassa vierailee keskimäärin lähes 300 000 kävijää vuosittain ja tiedekeskus kuuluu Suomen suosituimpiin vapaa-ajankohteisiin. Lisätietoja: www.heureka.fi


Suomi on jaettu noin 200 kalastusalueeseen. Kalastusalue on jäsentensä yhteistoimintaelin ja yleishyödyllinen yhteisö, joka edistää ja kehittää toimialueensa kalataloutta. Kalastusalueen jäseniä ovat sen toimialueen osakaskunnat, muut vesialueiden omistajat, alueella toimivat ammattikalastajien järjestöt sekä virkistyskalastajien eduista huolehtivat järjestöt.\nKalastusalueilla on julkiseen hallintoon liittyviä tehtäviä, jotka määritellään kalastuslaissa. Kalastusalueet voivat hoitaa sopimusten mukaisesti myös kalavesien omistajille kuuluvia tehtäviä, esimerkiksi kalastuslupien myyntiä.\nYlintä päätäntävaltaa kalastusalueessa käyttää kalastusalueen vuosikokous. Käytännön hallintotehtävistä vastaa kalastusalueen kokouksen valitsema hallitus ja juoksevia asioita hoitaa kalastusalueen isännöitsijä.\nJärviseudun kalastusalue käsittää Lappajärven ja Vimpelin kunnan sekä Alajärven kaupungin alueella sijaitsevat vesialueet (poislukien kuntaliitoksessa Alajärveen liittyneen entisen Lehtimäen kunnan alueella sijainneet vesialueet).\nJärviseudun kalastusalue käyttää lupamyynnistään saamansa tulot kalavesien hoitoon. Vuonna 2013 kalastusalue istutti Lappajärveen 370 kg kolmekesäistä järvitaimenta sekä yli 10 000 kpl kesänvanhaa siikaa.\nJärviseudun kalastusalue on Etelä-Pohjanmaan Kalatalouskeskus ry:n jäsen ja sitä kautta myös Kalatalouden Keskusliiton jäsen.


Syyttäjä MV-oikeudenkäynnissä: "Ei voi enää mennä törkeämmäksi" | Yle Uutiset | yle.fi\nSyyttäjän rangaistusvaatimus Ilja Janitskinille on vuosi ja kymmenen kuukautta vankeutta. Kuva: Jussi Koivunoro / YLE\nMV-julkaisuun liittyvä kunnianloukkaus- ja vainoamisoikeudenkäynti on päättynyt hovioikeudessa. Oikeus antaa ratkaisunsa kansainvälistäkin kiinnostusta herättävässä jutussa helmi–maaliskuussa.\nOikeudenkäynnin osapuolet pohtivat loppulausunnoissaan rikosten ja rangaistusten lisäksi myös käsitettä "maalitus" sekä sananvapauden rajoja.\nSyyttäjä pitää käräjäoikeuden aiempaa tuomiota hyvänä. Syyttäjä halua säilyttää MV-sivuston perustajan Ilja Janitskinin vuoden ja kymmenen kuukauden tuomion ennallaan. Käräjillä Janitskin tuomittiin 16 eri teosta liittyen MV-lehden toimintaan.\nSyyttäjä Heikkilä ja Jessikka Aron asianajaja Martina Kronström sanoivat molemmat, että törkeys ja vaino, joita Aro on saanut niskaansa, ovat vailla vertaa.\nMyös asianajaja Martina Kronström hakee Janitskinille tuomiota ehdottomana ja sanoo, että ankarasta tuomiosta olisi apua esimerkiksi muille toimittajille tai viranomaisille, joita häiritään voimakkaasti.\n– Juttu on laajuudeltaan poikkeuksellinen. Haluamme hovioikeudelta vahvan kannanoton siitä, että me emme voi sallia tällaista.\nPronssipatsaita ja Nato-pissiksiä\nSyyttäjän mukaan myös käräjäoikeudessa vuoden ehdollisen tuomion vainoamisesta saanut Johan Bäckman on koettanut hiljentää Aron toimittajan työtä.\nJohan Bäckman kiistää vainoamisen ja katsoo, että "Nato-pissikseksi" nimittely ei ole solvaamista. Kuva: Mikko Koski / Yle\nBäckman sai hovioikeudessa vuoden ehdollista vankeutta, jota syyttäjä pitää sopivana seuraamuksena myös hovioikeudelta.\nBäckmanin puolustus kiistää vainoamisen ja kunnianloukkaukset.\n– Esimerkiksi asiakirjojen tilaaminen Jessikka Arosta ja tietojen lataaminen hänestä koneelle ei ole vainoamista.\nOikeudessa vedottiin myös Kielitoimiston sanakirjaan. Bäckmanin puolustuksen mukaan termi "Nato-pissis", jolla Jessikka Aroa on kutsuttu, ei ole loukkaava, vaan sitä voi käyttää nuorista itsetietoista naisista.\nMaalittaminen kaikkien huulilla\nIlja Janitskinin asianajaja Anu Koivu tarttuu kahteen termiin pihtiotteella.\nAnu Koivu käsittää Janitskinin sananvapauden täysin toisin kuin syyttäjä tai Jessikka Aron asianajaja Martina Kronström.\nAnu Koivu sanoo, että he valittivat MV-lehden entisen nokkamiehen Ilja Janitskinin käräjäoikeustuomiosta nimenomaan Janitskinin sananvapauden kaventamisen perusteella.\n– En haluaisi, että tämä valtio ajautuu tilanteeseen, jossa kirjoittavat ihmiset joutuvat vankilaan. Vaikka toki kuvio ei ole ihan näin yksinkertainen.\nSyyttäjä Jesse Heikkilä sanoo, että sananvapauden kannalta oikeudenkäynti on poikkeuksellisen merkittävä. Mutta hän katsoo asiaa toisesta näkökulmasta.\n– Laaja maalittamiskampanja on meillä ensimmäinen laatuaan. Tarkoitus on lamauttaa julkinen keskustelu. Ihmiset eivät ole uskaltaneet nyt keskustella, koska he pelkäävät joutuvansa maalittamisen kohteeksi.\nSyyttäjän mukaan Janitskin on ollut MV-lehden päätoimittaja ja tehnyt ratkaisut julkaisemisesta. Janitskin itse kiistää vastuunsa jutuista.\nSyyttäjän mukaan tekojen suunnitelmallisuus on tuomion koventamisperuste.\nSekä syyttäjä, Jessikka Aron asianajaja ja Janitskinin puolustus pitävät juttua poikkeuksellisena.\nJanitskinin puolustuksen eli Anu Koivun mukaan poikkeuksellisuudella tarkoitetaan nimenomaan päämiehen tuomion ankaruutta.\nJessikka Aron asianajaja: Häirintä jatkuu\nAron asianajaja Martina Kronström sanoo, että tarkoitus on ollut tuhota Aron ammatillinen uskottavuus. Hän pitää tekoja myös vaarallisina asianomaisen terveyden kannalta\nYlen toimittaja Jessikka Aron oikeudenkäynnin päätöstä odotetaan kiinnostuneena myös muualla maailmassa. Kuva: Laura Pohjavirta / Yle\nKronströmin mukaan Aron tilanne käräjäoikeuden tuomion jälkeen on muuttunut vaikeammaksi.\n– Se liittyy osittain siihen, että ulkopuolisten häirintä on jatkuvaa oikeussalin ovien takana. Se vaikuttaa päämieheni vointiin voimakkaasti. Kaikessa toiminnassa pitää huomioida myös se, mitä tapahtuu salin ulkopuolella, sanoo Kronström.\nAsianajaja on saanut myös itse osansa, sillä hänet on hiljattain maalitettu sosiaalisesssa mediassa työnsä vuoksi.\nKronströn sanoo, että oikeuden tuomiota odotetaan mielenkiinnolla myös muualla maailmassa.\n– Toimittajiin kohdistuu samanlaisia maalittamiskampanjoita myös muissa maissa. Toimittajat odottavat tätä tuomiota muuallakin mielenkiinnolla.\nMV-mediaKotimaaIlja JanitskinJohan BäckmanvastamediamaalittaminenSome-kiusaaminen


Keskenmenon jälkeen kuumeilevat syksy 2018 | sivu 6 | Keskustelu | Kaksplus\nSivu 6 / 55 < Edellinen 1 ← 4 5 6 7 8 → 55 Seuraava >\nMun menkat ei oo alkanut siis normaalisti aina ennen ne on alkanut 4pv terolutin loputtua. Paitsi niillä kerroilla, kun olen ollut raskaana..\nApua, mulla ei oo ollu tänään aikaa käydä mitään testiäkään hakemassa ja huomennakin pääsen vasta illalla..\nPelkään, että se näyttää negaa ja kierto on vielä Aivan sekasin kkm jäljiltä ja mä niin toivoin, että kierto olis tasaantunut heti terolutien avulla.. No mutta hätähousu mikä hätähousu, kyllähän se vaan vie aikaa ennenkuin hormonitoiminta palautuu semmosesta..\nMutta mua pelottaa myös, jos se sattuiskin oleen positiivinen lähinnä siis se, että uskaltaakohan sitä missä vaiheessa nauttia raskaudestaan. Toki sitä miettisi varmasti tapahtui se raskaus nyt tai puolenvuoden päästä.\nMutta eniten kaikista taidan pelätä sitä kuinka paljon petyn jos / kun testi näyttää negaa\nNo eikai tässä auta, kuin odottaa huomiseen iltaan joko menkat tästä vielä alkaa tai sitten jos ei niin illalla testin tekoon\nAnteeksi omanapainen hössötys\n@kosmo voin kuvitella jännitystä tuossa vaiheessa! Toivotaan parasta! Itse juuri tänään mietin, että uudessa raskaudessa menee varmasti pidempään ennen kuin rennosti osa nauttia ja luottaa. Sekin hetki kuitenkin varmasti koittaa!\nPoistun listalta. Mies ei enää halua yrittää. Sydän särkyy. Vieläpä kun tänään limat ja ovulaatiotesti plussa! Toivon onnea kaikille <3\n@Keijukuningatar onpa kurja tilanne toki yrittäminen ja keskenmenot on vaikea paikka miehellekin,vaikka kaikki ei niitä näytä ja kerro samalla tavalla, kuin me naiset.\nEhkä hänkin vielä muuttaa mielensä, kun aikaa kuluu.\nItselle se toki on kurjaa, kun kun joutuu odottamaan ja elämään epätietoisuudessa siitä, että haluaako mies aloittaa yrityksen ollenkaan enää..\nOletteko kuitenkin pystyneet keskustelemaan asiasta kunnolla? Molempien näkökulmista? Joskus nuo miehet ei itsekään tunnu tietävän mitä lopulta haluavat\nMinä täällä edelleen piinailen, nyt siis kp 29/(28) toki en voi olla varma mikä kiertoni pituus on, mutta yleensä terolutien kanssa on 28\nOireista ei oikein osaa päätellä mitään.. Muutama päivä sitten oli ihan menkka olo,mutta ne loppuivat pari pv sitten.\nEilen ja tänään on tullut valkovuotoa aika reilusti, olen muutaman kerran ollut aivan varma, että nyt ne menkat alko. Mutta eipä vaan alkanutkaan. Tämä toki taas on mulla kyllä raskausoire. Mutta on sitä ollut niinkin etten raskaana ole ollut.\nOlen myös väsynyt ja tissit on kipeet (kun oon kaks päivää tökkiny niitä ) mutta nämä oireet tulee myös aina terolut kierroissa.\nIllalla vasta pääsen kauppaan..\nJa jos en raskaana ole toivon, että kk alkaisivat vielä tämän viikon aikana, ettei turhan pitkäksi venyisi kierto\nPitäiskö tuosta etusivun listasta ottaa nuo yrityskerrat pois, silloin kenenkään ei tarvitse päivittää sitä viikottain, siitä näkisi kuitenkin silti olellisimmat jutut. Ja voi sit vaan lisätä uusia kun tulee, kun nähtävästi kukaan ei kovin innoissaan ole tehtävään ryhtymässä\nNo niin, eli viikonloppuna alko ruskea vuoto ja tänään kp 1. Hcg näytti negaa . Ei tehdä nyt sit enempää, koska se arvo tosiaan oli nega ja ne sano vaan, että sitä hormoonia ollut vaan vielä elimistössä ja jos siellä olis jotain niin arvot olisi isompia ym ym.\nMutta hei, nyt siis ekaan oikeaan kiertoon!!! Mähän taidan jopa olla vähän innoissani\nMun mielestä noi yrityskerrat voisi pitää listassa. Mutta jos tehdään niin, että kun jotain muutettavaa on, niin jokainen itse muuttaa ja kuljetetaan listaa mukana? Painaa listan kohdalla vaan sitä ”vastaa” ja poistaa tekstikentästä alusta ja lopusta "[ QUOTE ]". Ei oo vaikeeta siis Kun etusivulla pitäminen ei onnistu muuta kuin jos aloittaja sitä päivittää ja @mira.flower ei täällä enää tietty niin paljon hengaa\n@kosmo Eikö sulla ollut se, että sulle oltiin tarjoamassa töissä jotain vaativampaa tehtävää? Mitä teit asian suhteen? Mä tässä itse myös pohdiskelen työkuvioita. Voi olla, että ois uusia tehtäviä tiedossa.\nMulla on nyt kp 16 meneillään. Ovistikuttelut oli vähäisemmät tässä kierrossa reissun takia, joten en saanut ovista kiinni. Mutta oloista päätellen ois voinut olla kp 13 eli nyt ois meneillään dpo 3.\n@Keijukuningatar olen pahoillani. Ei tää munkaa vauvaprojekti nii helppo oo. Mies oli kauan vastaan ja yhtäkkiä ei enää käyttäny kortsua. Tiesi et vauva voi tulla. Eli ei missään vaiheessa hänen kanssaan suullisesti sovittu yrittämisestä vaikka kysyin monta kertaa. Sit tulin raskaaksi ja mies ei kyennyt edes keskustelee asiasta. Ei ollu vihainen mutta hämmentynyt. Km jälkee vasta avautu et olipa harmi et kävi näin.\nYritän sanoo, et miehet ihan oikeesti on niin yksinkertaisia koneita, et ei ne välttis kykene ees sopimaan mitää, vaikka 99% tämänkin ryhmän kirjoittajien puolesta en varmasti voi puhua.\nMitä jos että ees sopis vauvanteosta ja katot vähä mite se sit ite haluu toimia..\nToi oli vaa esimerkki..\nMulla tänää dpo7 maha kipuillu koko päivän. Nii ja pinna ollu TODELLA kireellä. Saa nähä tuleeko lasta tai sitä p****a...\nKiitos @kosmo ja @Marlen tsempeistä\n@Keijukuningatar hali sinne! Josko se mies muuttaisi vielä mieltään kun aikaa kuluu vähän.\n@Ninnu118 tähän kiertoon\n@RUSKA82 oon kyllä samaa mieltä tosta miesten ihmeellisestä. Välillä tuntuu et puhetaito häviää kokonaan\nJoko @kosmo on testannut?\n@RUSKA82 joo ja km jälkeen mies innoissaan puhu yrittämisestä, mutta ei sitä näkemystä voi sillä nimellä kutsua.. lähinnä sattuman kauppaa jos hänen metodeillaan yritetään perhettä perustaa\nTäällä kp18. Illalla juili vatsaa kummasti.. mietin oisko ovulaatio(lue toivon..). Yleensä ovulaatio tullut ko14-18. Hedelmällisyystietokonekkin aivan sekaisin, kun raskauden aikana se jäi laatikkoon, joten sekään ei ole perillä kierrosta eikä uskalla kertoa ovulaation tapahtumisesta mulle\nKirjoitin taivaaseen lähteneelle pienelle kirjeen. Helpotti oloa kummasti, kun sai puskea taas näitä tunteita johonkin.\nMinä niin toivon teille muille plussatuulia ja jo teille plussanneille mahottomasti onnea ja sitä että kyytiläiset pysyy matkassa sitkeästi! <3\nMiehet ei aina vaan ymmärrä meitä naisia. Toki poikkeuksiakin on.\nOma napa: eilen illalla mulla tuli nänneistä kirkasta nestettä?!? Vauva unia oon nähny ny pari pv ja viime yönä näin unen jossa tein rt:n ja siinä oli kaks tummaa punaista viivaa, unessa mieheni hyppi ilosta (?!?) . No arvakkaapa mitä tein nyt aamulla. No raskaustestin. Oli vaa pakko tehä ku uni oli nii...\nNegaa se tietty näytti. Dpo 8 vasta meneilää hätähousu uskoo uniin...\n@Keijukuningatar tsemppiä sinne mielenmyllerryksiin!\n@ipanassu ajattelin itse käydä laskettuna päivänä viemässä tuntemattomien haudalle kukan. Jotenkin mieltä helpotti ajatus siitä, että jonkun eleen voi tehdä.\nOn: ferritiini 7 eli tujulla rautakuurilla ollaan hetken aikaa, 2kk päästä uudet näytteet. Metallin makua suussa, mutta johtuisiko raudan syönnistä. Mitään muuta raskausoiretta ei ainakaan ole.\nNyt alkaa olla kyllä jo kuviteltuja oireita, ihan ku olis vähän etova olo. Mutta mitään muuta ei kyllä ole. Ajattelin olla ihan lunkisti tän kierron, mutta kyllä tässä alkaa pientä jännitystä olla dpo10.\nNo sie sentäs oot jo dpo10. Mie tänää jo hädissäni testailin ja dpo8. Ootko vielä testaillu?\nEn vielä! Aika hyvin sinnitellyt!\nTulin pitkästä aikaa tänne moikkaamaan! Vähän aikaa kirjoittelin, mutta aika vähän on mitään kuulumisia tai etenemistä tapahtunut helmikuisen keskenmenon jälkeen, ettei ole ollut kerrottavaa. Ensimmäinen kierto keskenmenon jälkeen kesti lähes 90 päivää ja lyhyemmiksi olen välillä saanut muutoinkin pitkiä kiertoja vain maca-jauheella.\nSain onnekseni kumminkin keskenmenon yhteydessä lääkäriltä lähetelupauksen 6kk päähän keskenmenosta, syynä pitkät kierrot ja niinpä on päästy julkiselle puolelle nyt aloittamaan kevyitä hoitoja. Lähes kaksi vuotta yritystä takana ja paljon pettymyksiä.\nKourassa on letrozol-resepti, mutta katsotaan milloin ne voi aloittaa. Kierto on nyt kp22 ja ovulaatiota ei ole näkynyt. Pitäisi saada tämä kierto loppumaan ennen kuin päästään ensimmäiseen letrokiertoon.\nLueskelen kaikkien kirjoituksia säännöllisesti täältä taustalta\nIhan tyylipuhdas nega tänä aamuna herkällä testillä eli kierron käynnistymistä odotellessa!\nTäällä myös toissa päivänä testattu nega ja menkkoja ei näy edelleenkään\nÄh tätä mä just pelkäsin, että kierto on ihan sekasin. En edes ollut negasta niin pettynyt, kun tästä ettei kierto oo tasanen.\nToki näissä menee aikaa, mutta silti se harmittaa.\nEli ei auta kuin odottaa koska ne sieltä viitsisivät saapua..\nTässä vain pikainen omanapainen päivitys, tuun paremmalla ajalla lukemaan paremmin muiden jutut..\nTäälläkin negaa testistä ja menkkoja odotellessa.\nTai varovaisesti haaveillen, ehkä täällä ne pysyy pois - menkat siis - ja tarvii testata uudestaan joskus parin päivän päästä?\n@Aileen Minulla oli letrot kaksi kiertoa ennen kkm käytössä..\n2 viikkoa sitten todettiin kkm ja tänään raskaustesti nega! Eli odottelen vielä 2 viikkoa ja aloitan terolutit ja sitten letrot. Sain myös metut nyt\nKyllä se taas tärppää, joskus!\nTsemppiä kaikille !!\n@kosmo Tuttu tunne tuo, että ei niinkään harmita edes nega, mutta ahdistaa kun ei kierto voi olla tasainen! Mä söin 2kk Primolut-kuurin, kun meni hermot vuotohäiriöihin ja epäsäännöllisyyteen ja heti sen jälkeen tuli tämä plussa.\nMulla vaihtui se ultraus huomiselle, itsestä riippumattomasta syystä, soitettiin vaan kun ei olekaan perjantaina riittävästi lääkäreitä tms\nRaskaushormoni mulla oli noussut torstaista maanantaihin reilut 4000, luulisin että ihan ok nousu Vaaleanpunaista "valkovuotoa" tullut nyt pari päivää. Sitä pidän hyvänä merkkinä, koska vastaavaa ei ole ikinä ollut Ja mulla tosiaan ei ole kuin yksi kohdunulkoinen taustalla, ei siis kokemusta normaalista raskaudesta.\nJännittää huominen aivan vietävästi, en tiedä miten pystyn käsitellä asian, jos tulee taas huonoja uutisia\n@joojoo1 tsemppiä tähän päivään!!! Toivottavasti saat hyviä uutisia, täällä peukut pystyssä tuuhan kertoo miten kävi!\nTsemppiä teille negan saaneille! Ja tuo on kyllä turhauttavaa, kun testi negaa ja vuoto ei ala. Toivottavasti kierrot teillä starttaa pian tai saatte plussaa testiin!\n@Keijukuningatar olen todella pahoillani! Harmi, että miehesi vetäytyi kokonaan hommasta. Toivottavasti hän vain ottaa aika lisää ja saatte puhuttua ja hän lähtisi vielä hommaan mukaan! Tsemppiä.\n@Minji mun mielestä tuo sun lista idea ois hyvä! Eli tehäänkö kokonaan uusi lista et saadaan se mitä kuljetellaan sitten mukana\nTäällä jonkinnäköisiä ovisoireita ja tikuissa viivat vahvistuneet, ei kuitenkaan plussaa vielä. Tallettelut on kans aloitettu ja miehen kans sovittiin vauvanteko treffit aina joka toinen päivä ihanan aikataulutettua, mut sitä se nyt vaan on tässä vaiheessa! toivottavasti ei tuu mitää muuttujia jotka sotkee meidän aikataulut\nMoi, omaa napaa tuijottaen tänää dpo10 ja niin nega rt ku voi olla. Nooh, ei lannistuta vielä! Mut eipä mulla yhtikäs mitää oireita kyl oo mistä vois aavistella mitää..\n@joojoo1 tsempit!! Kerro sit mite meni..\nTäällä tänään kp1 jes, kierto oli nyt 31pv eli ei paha. Tästä on hyvä jatkaa\nihana @Noups nuo vauvanteko treffit pakkohan ne on myös huumorilla osattava ottaa, vaikka se välillä työstä käy, niinkuin meillä mies sen joskus ilmaisi\n@Minji itseasiassa en vieläkään ole aivan varmaksi asiaa päättänyt siis toki tää olis ihan huippu juttu,mutta mutta en tiedä. Mulla on ensi viiklo vielä aikaa antaa päätös.. Mies haluisi, että jäisin vallan lasten kanssa kotiin joten tässä on paljon mietittävää vielä.\n@joojoo1 toivon todella että saisit hyviä uutisia ultrasta. Niitä me kaikki kaivataan, mä ainakin jaksan uskoa että itselläkin vielä hyvin käy. Kun huomaa, että toisiakin onnistaa kun vaan jaksaa yrittää.\nMä ajattelin tässä kierrossa koittaa tikuttaa ovista pitäis laittaa tilaukseen.\nPlussatuulia muille piinailijoille\nNoniin ultrassa käyty! Odottelu jatkuu vielä ens viikkoon. Tämä lääkäri nauroi viime viikon lääkärin ku-epäilylle Sanoi että nesterakkula on keltarauhasta tms?? ja kuuluu normaaliin alkuraskauteen ja raskaus on kohdussa! Eli sen suhteen saa huokaista helpotuksesta\nSykkeitä ei vielä löytynyt, mutta sanoi että ihan kuin jotain pientä liikettä olisi Tuulimunan mahdollisuus vielä kuitenkin on, kun ei voinut olla varma onko kohdussa alkio vai ei Mutta helpotti kyllä tieto siitä, että kohdunulkoisesta ei ainakaan ole kyse!\nUusin: Wintersun, 24.06.2019 klo 14:00\npäätön 24.06.2019 klo 19:34\nvierailija 24.06.2019 klo 19:30\nUniQuePopPy 24.06.2019 klo 19:20


Kansallisteatterin Julia ja Romeo on nuorten näyttelijöiden ja nuoren rakkauden juhlaa | Kirjat | Kulttuuri | yle.fi\nJulia ja Romeo suutelevat. Rooleissa Satu Tuuli Karhu ja Olli Riipinen. Kuva: Kansallisteatteri/ Tuomo Manninen Romeo ja Julia,Shakespeare,Jussi Nikkilä,julia ja romeo\nJulkaistu 08.03.2018 - 14:01 . Päivitetty 08.03.2018 - 15:04\nKansallisteatterin Julia ja Romeo on todellisten romantikkojen tekemä esitys, se on selvää. Ja juuri siksi esitys on niin koskettava ja kaunis.\nJokainen katsoja tietää miten tarina päättyy. Mutta näytelmän henkilöt eivät tiedä. Sydäntä ja vatsaa kivistää katsomossa, kun tarina etenee kohti myrkyllistä loppuaan.\nOnneksi matkalla hautaholviin saa nauraa raikuvasti.\nSatu Tuuli Karhun Julia on juuri niin äärimmäinen tunteissaan kuin teinit voivat olla. Julia (Satu Tuuli Karhu) kukkien peittämällä parvekkeellaan. Kuva: Kansallisteatteri/ Tuomo Manninen Romeo ja Julia,Shakespeare,Jussi Nikkilä\nNuoret hehkuvat ja palavat tässä ajassa.\nTämä Julia ja Romeo on nuorten näyttelijöiden ja nuoren rakkauden juhlaa.\nOhjaaja Jussi Nikkilä ja dramaturgi Anna Viitala liikauttavat William Shakespearen yli 400 vuotta vanhaa näytelmää juuri sopivasti kohti nykyaikaa. Epookit menevät näyttämöllä suloisesti sekaisin, mutta ehyesti ja tyylikkäästi. Ratkaisu kumpua tarinasta ja henkilöistä.\nNäytelmän aikuiset ja vanhukset edustavat konservatiivisia arvoja, vanhaa maailmaa. Heidän on luonteva pukeutua historiasta ammentaviin asuihin ja peruukkeihin. Hienot ja roolihahmoja tukevat puvut on suunnitellut Saija Siekkinen.\nNuoret hehkuvat ja palavat tässä ajassa. Nuoruus on ikuista, se ei muutu, tuntuu esitys julistavan. Nuorten tehtävä on muuttaa maailmaa, tehdä toisin kuin vanhempansa. Esityksen estetiikka kertoo siitä, ei jostain tietystä ajasta tai paikasta.\nBenvolio ja Romeo surevat kuollutta Mercutiota. Vasemmalta oikealle: Sonja Salminen, Olli Riipinen ja Miro Lopperi. Benvolio ja Romeo kumartuneena Mercution ruumiin ääreen. Rooleissa Sonja Salminen, Olli Riipinen ja Miro Lopperi. Kuva: Kansallisteatteri/ Tuomo Manninen Jussi Nikkilä,Shakespeare,Romeo ja Julia\nMukana on ryhmä Taideyliopiston Teatterikorkeakoulun opiskelijoita. He tuovat jo ihollaan ja olemuksellaan näyttämölle aitoa nuoruuden kiihkeyttä. Mercution (Miro Lopperi) ja Tybaltin (Jarno Hyökyvaara) välillä kipinöi muukin kuin viha. Eetu Känkänen tekee satuttavan ja hauskan roolisuorituksen Julian epäonnisena, kömpelönä sulhokandidaattina. Benvoliosta sukeutuu Sonja Salmisen tulkitsemana katu-uskottava kovismuija.\nVihamielisten sukujen nuorison kohtaamisissa on särmää ja komiikkaa, vaaraa ja erotiikkaa. Esityksen koreografi Ima Iduozee ja Kristo Salminen vastaavat yhdessä taistelukohtauksien suunnittelusta.\nTybalt ja Mercutio miekkeilevat. Rooleissa Miro Lopperi ja Jarno Hyökyvaara. Kuva: Kansallisteatteri/ Tuomo Manninen Romeo ja Julia,Suomen Kansallisteatteri,Jussi Nikkilä,julia ja romeo\nJussi Nikkilä opiskeli keväällä 2013 Shakespeare-näyttelemistä London Academy of Music and Dramatic Art -oppilaitoksessa. Nikkilän suhde Shakespeareen on selvästi syvä ja hyvä: Julia ja Romeo on hänen jo toinen onnistunut Shakespeare-ohjauksensa.\nHaastattelin Nikkilää ja Kristo Salmista Kultakuume-ohjelmaan heidän yhteistyöstään Richard III –näytelmässä marraskuussa 2016. Juonsin suorassa lähetyksessä virheellisesti, että esitys nähdään Kansallisteatterin suurella näyttämöllä. Kumpikin studiovieraistani ähkäisi pelästyneenä: ei suurella näyttämöllä, Willensaunassa!\nMutta niin vain reilu vuosi myöhemmin Nikkilä ohjaa Shakespearea päänäyttämölle, ja kuinka luontevasti ja vahvasti ohjaakin: esitys käyttää mahtavasti koko komeaa tilaa.\nJussi Nikkilän suhde Shakespeareen on selvästi syvä ja hyvä.\nKatri Rentton lavastus on yksinkertainen, dramaattinen ja lumoava. Katsomoon sijoitetut rampit toimivat tehokkaasti, Julian kukkaparveke on likimain ihaninta mitä olen näyttämöllä nähnyt.\nPietu Pietiäisen suunnittelemat valot luovat näyttämölle vaihtuvia näkyjä, Viljami Lehtosen äänet kasvattavat nuorten sisäistä draamaa. Erikoismaininta suudelmista ja ukkosesta!\nRomeo ja Julia juovat viiniä rohkaisuksi hääyönään. Rooleissa Satu Tuuli Karhu ja Olli Riipinen. Kuva: Kansallisteatteri/ Tuomo Manninen Romeo ja Julia,Suomen Kansallisteatteri,Jussi Nikkilä\nNäytelmän nimessä Julia on vaihdettu ensimmäiseksi. Ja Satu Tuuli Karhun Julia onkin rakastavaisista se aktiivisempi osapuoli. Romeo (Olli Riipinen) riutuu ja hullaantuu – mutta Julia tekee aloitteet. Julia on tunnistettava teini: yhtä aikaa ujo ja röyhkeä, itsevarma ja epävarma, iso tyttö ja kuitenkin vielä pieni. Kun tämä Julia menee parvekkeelle, hän sytyttää tupakan.\nNäyttelijät puhuvat Shakespearen kieltä sisäistetysti. Nykyaikaa on repliikeissäkin heitelty sopivasti sekaan, jälleen niin kevyesti ja taitavasti, että mitään kuilua tai ristiriitaa ei synny. Runomitta nyt vaan on näiden ihmisten kieltä. Nuorten suussa se korostaa heidän kiivasta romanttisuuttaan ja huumoriaan.\nRunomitta nyt vaan on näiden ihmisten kieltä.\nValtava ilo on kuunnella konkarinäyttelijöiden, kuten Juha Variksen (Capulet), Katariina Kaitueen (rouva Capulet) tai Sanna-Kaisa Palon (imettäjä) taiturointia Shakespearen repliikeillä, niin ylevillä kuin riettaillakin.\nNikkilä on kaikkiaan saanut ensemblensä mahtavaan yhteisvireeseen. Heikki Pitkänen vaihtaa tunnelmasta toiseen monissa rooleissaan. Olli Ikonen on vakuuttava ruhtinas, Kristo Salminen kerrassaan ällistyttävä new age -guruksi väännettynä Isä Laurencena.\nCapuletin naamiaiset. Juhlaväki tanssii naamiot kasvoillaan. Kuva: Kansallisteatteri/ Tuomo Manninen Romeo ja Julia,Suomen Kansallisteatteri,Jussi Nikkilä\nMusiikki – näin voi todella sanoa – näyttelee isoa roolia Juliassa ja Romeossa. Muusikot Mila Laine ja Aleksi Kaufmann istuvat aitioissa näyttämön sivuissa ja soittavat eri instrumentteja, laulavat ja tekevät ihmeitä. Laineen säveltämä musiikki yhdistää sekin sulavasti aikoja ja vaikutteita, sekoittaa elektrobiittejä ja selloja, synnyttää ja säestää tunnelmia.\nEnsi-iltayleisössä moni nousi taputtamaan seisten.\nTämä oli muuten ensimmäinen kerta kun näin teatterissa Romeon ja Julian, Julian ja Romeon. Miten voi ollakin näin?! Olen kovin kiitollinen ja onnellinen tästä ensikokemuksesta.\nWilliam Shakespeare: Julia ja Romeo. Suomennos Marja-Leena Mikkola. Ohjaus Jussi Nikkilä, sovitus Anna Viitala. Muusikot Mila Laine ja Aleksi Kaufmann. Lavastus Katri Rentto, puvut Saija Siekkinen. Koreografia Ima Iduozee, taistelukoreografia Kristo Salminen ja Ima Iduozee, valot Pietu Pietiäinen, äänet Viljami Lehtonen. Rooleissa: Jarno Hyökyvaara (TeaK), Olli Ikonen, Katariina Kaitue, Satu Tuuli Karhu (TeaK), Eetu Känkänen (TeaK), Miro Lopperi (TeaK), Sanna-Kaisa Palo, Heikki Pitkänen, Olli Riipinen (TeaK), Kristo Salminen, Sonja Salminen ja Juha Varis. Ensi-ilta Kansallisteatterin suurella näyttämöllä 7.3.2018.\nUnohtakaa perinteiset sukupuoliroolit: Länsimaiden tunnetuimmassa rakkaustarinassa Julia toimii ja Romeo on hukassa\nKorjaus 8.3. klo 15: Teatterikorkeakoulun nimi korjattu muotoon: Taideyliopiston Teatterikorkeakoulu.\nRomeo ja Julia Romeo ja Julia\nWilliam Shakespearen Romeo ja Julia (elokuva) William Shakespearen Romeo ja Julia (elokuva)\nOlli Ikonen (näyttelijä) Olli Ikonen (näyttelijä)\nKahden näyttelijän repivä kaksintaistelu.\nRakkauden päätös tekee raivokkaan tarkkaa analyysia siitä, mitä ihmisten sisällä ja välillä tapahtuu eron hetkellä. Kansallisteatterissa nähtävä näytelmä on emotionaalis-verbaalinen piinapenkki ja myrkkykattila, kaksintaistelu ja sielujen teurastus.\nTeaterrecension: En maktberusad Macbeth med planeten som slagfält\nNationalteaterns tolkning nagelfar vår kollektiva framfart.\nI Nationalteaterns uppsättning av Shakespeares Macbeth växer det ekologiska resonemanget fram parallellt med det politiska och i slutändan sitter vi alla på de anklagades bänk.


Arsenalin kritisoitu seuralegenda Arsène Wenger tiukan paikan edessä – ”Tiedän, mitä aion tehdä” - Valioliiga - Ilta-Sanomat\nArsenalilla menee nyt huonosti: tappioita tulee, manageria vaaditaan lähtemään, tähtihyökkääjä ja maalivahti loukkaantuivat.\nArsène Wengerillä riittää miettimistä. Kuva: TIM KEETON / AOP / EPA\nKritiikki Arsenalin manageria Arsène Wengeriä kohtaan kasvoi entisestään lauantaina, kun lontoolaisjoukkue hävisi Valioliigassa West Bromwichin vieraana 1–3.\nOsa Arsenalin kannattajista on täysin kyllästynyt Wengeriin ja vaatii tätä jättämään tehtävänsä. Wenger, 67, on työskennellyt Arsenalin managerina yli 20 vuotta. Hänen nykyinen sopimuksensa päättyy kuluvan kauden jälkeen.\nOsa Arsenalin kannattajista on tehnyt mielipiteensä selviksi. Kuva: TIM KEETON / AOP / EPA\nBBC:n mukaan Arsenal on tarjonnut Wengerille kahden vuoden jatkosopimusta. Wenger sanoi lauantaina jo päättäneensä tulevaisuudestaan.\n– Tiedän, mitä aion tehdä. Tekin saatte tietää pian, Wenger sanoi BBC:llä.\nValioliigan entinen tähtihyökkääjä Alan Shearer näkee paljon ongelmia Arsenalin ja Wengerin tilanteessa.\n– Hän (Wenger) näyttää murtuneelta mieheltä. Mediassa on ollut paljon puhetta Wengeristä, mutta pelaajat eivät ole puhuneet. Pelaajat puhuivat ottelussa. Pelaajien esitysten perusteella he eivät enää halua Wengeriä hommaan, BBC:n asiantuntijana toimiva Shearer arvioi.\nWest Bromwichin James McClean (oik.) potkaisi pallon lauantaina Arsenalin Héctor Bellerínin edestä. Kuva: Andrew Boyers / Reuters\nArsenal on hävinnyt Valioliigassa viidestä viime ottelustaan peräti neljä. Kierre on Wengerin Arsenal-uran pahin. Huonojen valioliigaotteluiden välissä Arsenal putosi Mestarien liigasta Bayern Müncheniä vastaan yhteismaalein 2–10.\n– Häviämme tällä hetkellä ottelun toisensa jälkeen, mikä on paljon isompi asia kuin minun tulevaisuuteni, Wenger sanoi.\nIkään kuin tappioissa ei olisi riittävästi kestämistä, Arsenal menetti WBA-ottelussa kaksi pelaajaa. Maalivahti Petr Cech joutui vaihtoon jo ensimmäisellä puoliajalla pohjevamman takia.\nArsène Wenger lohdutti loukkaantunutta Alexis Sanchezia. Kuva: Andrew Boyers / Reuters\nTähtihyökkääjä Alexis Sanchezkin loukkaantui. Hän sai nilkkavamman ensimmäisellä puoliajalla, mutta vaati saada jatkaa pelaamista. Sanchez tuli vaihtoon vasta noin varttitunti ennen ottelun loppua.\n– Hänen nilkkansa ei näytä hyvältä, Wenger kertoi.\nWest Bromwich yllätti Arsenalin – voittomaali nostatti keskustelua\nValioliiga 18.3.2017 16:36\nJose Mourinho sai täyslaidallisen ManUn entiseltä tähdeltä – ”Miksi meidän täytyy kuunnella tuota roskaa?”\nValioliiga 17.3.2017 16:44


Angel in her Heart - K11 - GL - 'One-shot' - angst, death\nKirjoittaja Aihe: Angel in her Heart - K11 - GL - 'One-shot' - angst, death (Luettu 1282 kertaa)\n« : 21.09.2012 13:43:28 »\nNimi: Angel in her heart\nAngel In Her Heart\nSoittorasian pehmeät sävelet täyttävät huoneen, balettitanssija sen sisällä tanssii omaa hiljaista tanssiaan. Tyttö vaaleineen hiuksineen hymyilee säteilevästi, siniset silmät tuikkien kuvan lasin läpi. Suuri matto keskellä huonetta on revitty, järsitty ja keskellä sitä nukkuu pieni koira, nuuskuttaen hiljaisesti uniinsa vaipuneena. Terassin ovi on auki ja tuuli saa verhot heilahtelemaan hiljaa, tanssimaan omaa tanssiaan.\nHän makaa hiljaa sängyllään, silmät katsoen tyhjästi ulos ikkunasta, haaveet lentäen kohti kuun säteilevää valoa. Kuivuneet kyyneleet tahrivat poskia, hiukset ovat sekaisin ja kiillottomat. Kevyt yömekko peittää vain puolet reisistä, saaden viileän yöilman hivelemään hänen jalkojaan. Arvet nousevat näkyviin kuunvalossa. Niitä on kaikkialla, jaloissa, käsissä, kaulalla. Kaikki näkevät vain arpien himmeän hehkun, mutta eivät enkeliä tytön sydämessä. Enkeliä, joka alkaa menettää toivonsa, enkeliä joka on tiputtanut siipensä.\nKuoleman voi havaita tytön silmistä, hänellä ei ole enää vaihtoehtoa. Kylmyys kietoo häntä syleilyynsä ja kuoleman herran voi jo kuulla astelevan käytävällä kohti huonetta. Tikarin terä kiiltää hiljalleen ja ohuet, surun kuihduttamat sormet hivelevät sitä hitaasti, koittaen kerätä rohkeutta ottaa siitä kiinni. Ja niin sormet kietoutuvat puisen kahvan ympärille, tuntevat siinä ilon ja jotain parempaa kuin surun verhon, joka on laskeutunut tytön ylle. Tikari painuu kohti vaiteliaana iskevää sydäntä, painuu lävitse ihon, täynnä arpia. Veri nousee hitaasti pintaan, valuu pitkin kylkiluita ja hetken hän tuntee vielä lämmön, ennen kuin silmät sulkeutuvat. He näkivät vain arvet hänen ihollaan, mutta eivät enkeliä hänen sydämessään.\nA/N: *Piiloutuu kukkapurkin taakse ja valmistautuu juoksemaan karkuun*\n« Viimeksi muokattu: 10.05.2015 08:06:20 kirjoittanut Pyry »\nVs: Angel in her Heart - K13 - GL - 'One-shot' - angst, death\n« Vastaus #1 : 07.10.2012 22:33:46 »\nÖöö, mitäköhän tähän nyt sanois.? Tää oli tämmönen perusangst ficci. Ja tyksin silti. Kuvailet ja kirjoitat mielestäni hyvin ja hienosti. Ficin sanoma tuli harvinaisen selkeäksi eli kirjotat tosi selkeesti mikä on tosi hyvä juttu. Miusta ainakin.\nKaikki näkevät vain arpien himmeän hehkun, mutta eivät enkeliä tytön sydämmessä.\nTuossa on virhe -> sen pitäisi olla: ..tytön sydämessä.. Ei: tytön sydämmessä. Mutta toi on kyllä mun mielestä ihan yleinen virhe ja silleen, että ei mitn huolta! Joo, ja nyt kun tarkemmin kattoo ni korjaa noi kaikki sydän -jutskat eli yksi m vaan kaikkiin.. Muuta virhettä en sitten löytänytkään.\n« Vastaus #2 : 27.11.2012 20:20:06 »\nKiitoksia kommenista Love!\nOhops, tuo onkin aivan typerä virhe - en ilmeisesti ole ajatellut loppuun asti kirjoittaessani tuota ficciä. Tietoinen olen siitä, että sydämeen mahtuu vain yksi m, mutta virheitä sattuu. :p


Lapsiperheen arkirealismia: 22.12.15: Yöruokaa päivälliseksi\n22.12.15: Yöruokaa päivälliseksi\nHän on minulle äärimmäisen tärkeä ja rakas ihminen.\nElämme molemmat elämän ruuhkavuosia, joten näemme välillä turhankin harvoin. Mutta aina kun näemme, olemme hetkessä taas ajan tasalla. Hän on tosiaan sekä Neidin että Tyypin kummitäti ja minä puolestani olen hänen poikiensa kummitäti. Ja hän on se ihminen, joka vakuutti minulle odottaessani Tyyppiä, että kyllä minäkin vielä ruoanlaitosta innostun.\nNo, siinä glögiä juodessa ja taatelikakkua mutustellessa tulimme jutelleeksi joulusta, joululahjoista ja ruoanlaitosta. Hehkutimme Lidl:iä ja kotiruokaa. Ja lopulta puhuimme Janssoninkiusauksesta.\nSunnuntaina jääkaapista löytyivät tarvittavat ainekset tähän alunperin ruotsalaiseen perinneruokaan ja melko nopeasti ruoka oli uunissa kypsymässä. Janssoninkiusaus tehdään käsittääkseni perinteisesti kilohailista, mutta itse käytin Abban Janssonin-fileitä.\nLaita uuni lämpenemään 200 asteeseen. Voitele uunivuoka, oman vuokani koko oli 22 cm x 16 cm x 7 cm. Kuori perunat ja suikaloi. Kuullota voissa pannulla sipulisilpun kera ja rouhi sekaan mustapippuria ja halutessasi hieman suolaa.\nAvaa ja valuta liemi file-paketista kerman joukkoon. Nosta vuoan pohjalle ensin reilu kerros peruna-sipulisekoitusta ja päälle joko kala-paloja kokonaisina tai puoliksi leikattuina. Itse tykkään tehdä tämän ruoan simppelisti, joten en leikkele paloja pienemmiksi. Kalojen päälle reilu annos peruna-sipulisekoitusta ja toinen kerros kalaa.\nPäällimmäiseksi kerrokseksi tulee perunaa. Kaada lopuksi liemellä maustettu kerma joukkoon.\nPaista uunin alatasolla 200 asteessa 45 minuuttia. Tarjoile raikkaan salaatin kera, sillä ruoka on voimakassuolainen. Salaatin lisäksi tämän kanssa sopii hyvin makea punajuuri.\nKustannukset tälle ruoalle: 0,62 € / perunat + 0,79 € / sipulikuutiot + 1,79 € / Janssoninfileet + 0,79 € / Flora Ruoka + ~0,40 € / voi + mausteet = 4,40 euroa. Ruoasta riitti 3 annosta aikuiselle + 2 annosta Tyypille.\nLeivoimme Tyypin kanssa sunnuntaina myös kaksi pellillistä sämpylöitä. Ja tänään leivottiin uudet kaksi pellillistä. :) Tänään leivottiin myös korvapuusteja. Huomenissa leivotaan vielä pipareita ja sitten ovatkin joulun leipomukset paketissa!\nLähettänyt pp_ iida klo 19.17\nTunnisteet: arkiruoka, Janssoninkiusaus, kotiruoka, resepti, ystävyys


Palm Treo Pro tulossa - Puhelinvertailu\nSamsungilta ympäristöystävällinen E200 Eco -puhelin\nNokia menetti osuuttaan älypuhelimissa\nPalm Treo Pro tulossa\nPalmin tulevasta Treo Pro -älypuhelimesta on vuotanut verkkoon tietoja ja kuvia. Aiemmin kyseisestä puhelimesta on huhuttu nimellä Treo 850, mutta lopullinen myyntinimi tullee olemaan Treo Pro.\nTreo Prossa on luonnollisesti kosketusnäytön ohella myös QWERTY-näppäimistö.\nUutuus näyttää varsin tyylikkäältä. Tärkeimpiin ominaisuuksiin lukeutuvat tarkkuudeltaan 320x320 pikselin kosketusnäyttö, kahden megapikselin kamera, GPS-paikannus, Bluetooth- ja WLAN-yhteydet, microSD-muistikorttipaikka ja 3,5 mm:n standardi kuulokeliitäntä. Treo Pron käyttöjärjestelmä on Windows Mobile Professional 6.1.\nKyseessä on nelitaajuus-GSM-puhelin ja kolmitaajuus-3G-puhelin. 3G-verkoissa tuetaan myös nopeita HSDPA-datayhteyksiä. ROM-muistia Treo Prosta löytyy 256 megatavua muistia ja 128 megatavua RAM-muistia.\nTreo Pron julkistus- tai myyntiintuloaikataulusta ei ole toistaiseksi tietoa.\nRuma ku mikä! Itse en pystyisi itselleni perustelemaan miksi noin ruman luurin ostaisin. Ja ilmeisesti tulee olemaan vielä aika pulla (paksu siis).\nNäyttää aivan vanhalta laskimeltani :)\nja vieläpä windows mobilella :S\nmiks qwerty-näppäimistö ei oo asd-näppäimistö?\nhyi helvetti!!!!!!!! en ikinä osta noin vitun rumaa puhelint!!!!!! kameraki on vaa 2 megapikselii!\nniin sehän ei vissiin ihan kamera puhelimeksi olekkaan aiottu.mutta mä tykkään lookista.ammattimaisen näköinen.\nkeijjoo @ 20.8.2008 18:22\nEihän toi puhelin ole tarkoitettu kellekkään perustahvoille jotka kattoo aina heti ensimmäisenä montako megapielii puhelimen kamerassa on tai että onko se joku "music edition" kyseinen puhelin on tarkoitettu hiukan enemmän ammattitason puhelinkäyttäjille jotka todella tarvitsevat luotettavan ja tärkeän näköisen puhelimen. Itse olen täysin samaa mieltä kuin keijjoo\nJoo ei ole nyt kyseessä mikään teinipulliaisten herutusluuri, vaan työkalu.\nUlkonäkö nyt on mitä on, mutta kun luurista löytyy perus 3G, WiFi ja GPS-roippeitten lisäksi tosiaan se 128Mb käyttömuistia, 320x320 kosketusnäyttö ja 400MHz suoritin ja vihdoin palmportin (vai mikä se palmin oman liittimen nimi olikaan) tilalla perus microUSB-portti, niin ei juurikaan kiinosta kameran megapikselit (ja niinkuin jokainen joka on kameraa käyttänyt muuten kuin pissistyyliin peilin kautta tiettää, ei ne megapikselit sitä kuvanlaatua näytä, vaan kuvan kokoa. Ei siitä isommasta kuvasta ole iloa jos kennot on niin paskat että koko kuva on puuroa).\nLisäksi luurissa on vielä tuo uusi WM6.1 pro, josta olen standard-versiota testaillut omassa HTC:ni, ja voin sanoa että on aivan mieletön päivitys WM6:n ainakin smartphone-puolella.\nTätä odottelen innolla.


Master Class -työpaja 21.11.2019 Espan kokkikoulussa | Chaîne des Rôtisseurs Finlande ry\nJatkamme syksyn suosittuja Master Class -workshoppeja. Saamme ohjausta jälleen Kokkimaajoukkueen edustajilta Espan kokkikoulussa 21.11.2019\nSuomen kokkimaajoukkueen johtaja Kristian Vuojärvi laittaa parastaan, kun Kokkikoulu Espalla valmistetaan Helsingin Paistinkääntäjille suunniteltu erityismenu.\nErinomaisesti pärjännyt Suomen kokkimaajoukkue edustaa Suomea kovatasoisissa kansainvälisissä kokkikilpailuissa. Seuraavaksi kokkileijonat keskittyvät The Culinary Olympics-mittelöön, joka järjestetään Stuttgartissa ensi vuonna. Kokkimaajoukkue, yhdessä yhteistyökumppaneineen tekee arvokasta työtä suomalaisen ruokakulttuurin ja -osaamisen tunnetuksi tekemiseksi maailmalla.\nTyöpajassa valmistetaan korkeatasoinen illallinen. Menu koostuu kokkileijonien kokemuksista. Annoksien suunnitteluun ja kehittämiseen on käytetty uskomaton määrä työtunteja. Tämä on ainutlaatuinen tilaisuus päästä tutustumaan kokkimaajoukkueemme yksityiskohtaiseen ruoanvalmistustaitoon.\nMenu: Friteerattua merirapua & rakuuna emulsiota\nMInttusokerisuolattua siikaa & suolaheinäkastiketta\nPossua & mustaavalkosipuli glaze\nKyyhkyä & aniskastiketta\nAika: Torstaina 21.11.2019 klo 17:00 - 22:00\nPaikka: Kokkikoulu Espa, Pohjoisesplanadi 21, 4. krs., Helsinki\nHinta ja ilmoittautuminen: 87€/hlö, joka sisältää opetuksen, reseptiikan, raaka-aineet, illallismenun. Paikan päällä on lisäksi mahdollisuus ostaa menuun sopiva, huolella valikoitu viinipaketti päivän hintaan. Ilmoittaudu Lyyti-palvelussa antamalla pyydetyt nimi- ja yhteystiedot ja maksa osallistumisesi annettujen ohjeiden mukaan. TÄSSÄ linkki Lyytiin.\nPukukoodi: keittiötyöskentelyyn sopiva asu workshopissa, illallisella casual (käädyt vapaaehtoiset)\nPaikkoja on rajoitetusti ja tlaisuus on tarkoitettu vain jäsenille! Voit tuoda omat veitsesi halutessasi.


Raami munakuppi 2-pakkaus merkiltä Iittala - NordicNest.fi\nTuotemerkit/Iittala/Raami munakuppi 2-pakkaus\nRaami munakuppi 2-pakkaus\n18 €31 €OVH sis. ALV\nRaami munakuppi 2-pakkaus tarjoaa ajatonta muotoilua rentoihin aamiaishetkiin. Iittalan Raami-sarja on brittiläisen tuote- ja kalustesuunnittelija Jasper Morrisonin käsialaa. Raami-sarjan tyylipuhtaan suunnittelun takana on idea siitä, että muotoilun tulisi kehystää tunnelmaa sen sijaan, että se olisi itse sen keskipisteenä. Riisuttu muotoilu antaa tilaa tunnelmalle, ruoalle, juomalle ja mielikuvitukselle. Raami-sarja on valmistettu vitroposliinista, jossa on lämpimämpi valkoinen sävy kuin maasälpäposliinissa.


JOUKOLAN IHME-AF-GP80 s. 5.1.2011\nemä: Joukolan Tonttu\n11.03.2013 11409 - 3,68 - 3,33 L (Rosayre Eagle ET) Joukolan Kikkiolina\n17.03.2014 12264 - 3,78 - 3,20 L (Showstar) Joukolan Lorelei\n03.03.2015 12623 - 4,03 - 3,26 L (Dreamer) Joukolan Miracle\n29.03.2016 S (Remington)\nTässäpä lupaavan tuntuinen ensikko! Ihme lähti lypsämään ihan hurjasti, herui jopa liian nopeasti ja ennen kuin kaikki turvotus oli edes utareesta hävinnyt. Onneksi utare on säilynyt korkealla ja keskisidekin paikoillaan siitä huolimatta, että 40 kg rajaa kolkutellaan. Ihme on melkoisesti isänsä Realityn arvostelujen mukainen; hyvin kiinnittynyt utare ja hyvä luuston laatu, paljon maitoa, joka tulee nopeasti. Luonteeltaan yhtä kiltti kuin äitinsä. Jos vain utare kestää maitomäärät, niin tässä voi olla kehittymässä erinomainen lypsikki. Kiva juttu, että saimme siitä myös lehmävasikan!\nIhme on kyllä ihmeellinen! Tämä rouva vetäisi ensimmäiseen koelypsyyn lukemat 41,8 kg!! Seuraavana päivänä tuli 41,9 kg ja sen jälkeen päästiinkin jo yli 42 kg, mutta nyt heruminen on tasaantunut ja päivämaidot vaihtelevat 39-41 kg välillä. Sanoisin suorastaan, että tästä ei voi hyvä seurata, sen verran varovaiseksi vuodet ovat opettaneet kovien hiehoherumisten kanssa, mutta ei nyt maalata piruja seinille vaan katsotaan luottavaisina tulevaisuuteen.\nEipä tätä Ihmeen sivua voi jatkaa kuin kehumalla lehmää: Ihme on lypsänyt ennätyshyvin koelypysyt 41,8 - 43,2 - 42,2 - 39,1 - 40,2 - 37,2 kg ja keskisolut vain 59. Heinäkuussa Yves luokitti Ihmeen AF-GP80 tuloksella. Kaikkein yllättävintä on kuitenkin ollut se, että Ihme saatiin kerrasta tiineeksi ja nyt sen odotetaan poikivan Showstarista 14.3.2014.\nIhme tekaisi myös toisella poikimisella lehmävasikan, josta tietysti oltiin todella iloisia. Ihme on lypsänyt myös toisella kaudella erinomaisesti, koelypsyt ovat olleet 53,3 - 53,9 - 50,1 - 46,7 - 42,5 - 38,8 - 34,4 - 30,5 - 28,2 kg ja keskisolut vain 44! Sellainen lähes 12 tonnin kausi lienee tulossa. Utare näyttää nyt loppukaudesta hieman takaraskaalta, mutta kiinnitykset ovat edelleen kunnossa. Hurjasta herumistahdista huolimatta Ihme tuli taas kerrasta tiineeksi ja on nyt poikimassa kolmannen kerran 27.2.2015 Dreamerista. Lehmävasikka tilauksessa.\nKuvassa Ihme 2 x poikineena kesäkuussa 2014.\nIhmeen kolmas poikiminen tuotti kolmannen lehmävasikan, mistä olimme todella riemuissamme, on tämä sen verran mieleinen lehmä! Ihme on tuttuun tapaan pistänyt maitoa tulemaan kiitettävästi ja tätä kirjoitettaessa on maitoa koossa 290 päivältä täsmälleen sama kg-määrä kuin kakkoskauden tuotos eli 12264 kg keskisoluin 42. Vielä 15 päivää puuttuu kolmannesta tuotoskaudesta, joten uusi ennätys on tiedossa. Ihme on todella ihmeellinen, sillä taas se tiinehtyi yhdestä siemennyksestä, nyt hänen odotetaan poikivan Remingtonista 23.3.2016.\nNyt on pakko laittaa alkuun rankempaa sadatusta "#¤%&/()=?!¤!! Ihmeelle nimittäin kävi huonosti neljännellä poikimisella. Lehmä oli omin nokin (ihme kyllä!) saanut pukerrettua maailmaan hervottoman kokoisen sonnivasikan Remingtonista. Liekö tullut lantioon murtuma tai jokin muu vakavampi vaurio, sillä tämän jälkeen lehmän takajaloissa ei ollut tuntoa enää ollenkaan. Ihmettä yritettiin saada kuntoon kalkilla, nostamisella, letkuttamisella ym. mutta jalat olivat täysin poissa pelistä. Ei paljoa auttanut, että Ihme söi ja märehti kuin kuka tahansa, mutta lypsykin piti tehdä roikottamalla lehmää traktorilla ilmassa. Kyse ei ollut mistään normaalista hermovauriosta, sillä niistä on kokemusta, mutta sellaisesta on yleensä saatu lehmät kuntoutumaan ja noissa tapauksissa jalat ovat edes vähän toimineet. Niinpä totesimme ikävän tosiasian, että rullatuolilla on Ihmeen hankala liikkua vinokuivikkeella, joten ainoaksi vaihtoehdoksi jäi pulttipyssy. Harmituksen määrää on vaikea kuvailla, kun muuten kyseessä oli täysin perusterve lehmä.\nIhmeen elinikäistuotokseksi jäi kolmelta tuotoskaudelta 37614 kg, hieno tulos!


Upea luonnonkosmetiikan meikkivoide: Nui Natural Liquid Foundation\n13.11.2017 by Sanni |\nKaupallinen yhteistyö: Biodelly. * Sis. mainoslinkkejä\nAijjai, olen päässyt vuoden aikana tutustumaan jo toiseen ihan huikeaan luonnonkosmetiikan meikkivoiteeseen. (Ensimmäinen oli Avrilin BB-voide <3). Kehitys kehittyy ja luonnonkosmetiikassa tätä kehitystä on aivan erityisen mielenkiintoista seurata, etenkin kun olen seurannut sceneä läheisesti jo yhdeksän vuotta ja muistan vielä kuin eilisen miltä ensimmäiset kokeilemani luonnonkosmetiikan meikkivoiteet iholla tuntuivat. Ja voin sanoa: hyvin erilaisilta kuin nyt.\nAletaan lähestyä aikoja jolloin luonnonkosmetiikan meikkivoiteiden tekniset ominaisuudet alkavat saada kiinni synteettistä kosmetiikkaa mitä tulee levittyvyyteen ja iholle kiinnittymiseen. Etuna tietysti edelleen luonnollisen meikkivoiteen hoitavampi koostumus, sekä ekologisuus, sille kuluttajaryhmälle jolle kosmetiikan ympäristöystävällisyys on tärkeä arvo.\nNui Cosmetics on merkin nimi ja ihastukseni on Natural Liquid Foundation. Sain Biodellyltä testattavaksi myös muutaman muun Nui-tuotteen mutta pääspotlightin tässä esittelyssä saa meikkivoide, ja ymmärrätte miksi kun luette eteenpäin.\nNuin meikkivoide on ollut minulla eniten käytössä meikkipohjana sen jälkeen kun sen kuukausi sitten sain, ja olen vain odottanut koska pääsen siitä kirjoittamaan. Odotus johtui merkin lanseerauksen siirtymisestä, mutta nyt Nui on vihdoin myynnissä Suomessa. Muutama muu luonnonkosmetiikkabloggaaja on jo tämän hehkuttanut, joten en ehtinyt ensimmäisenä..!\nSaksalaisen Nui Cosmeticsin tarina liittyy huulipunaan. Sarjan kehittäjät Wantje ja Annika von Uehm huomasivat, että on vaikea löytää täysin luonnollisista raaka-aineista valmistettua kirkkaanpunaista huulipunaa joka on vieläpä vegaaninen. He lähtivät luomaan tällaista sävyä itse, ja niin syntyi täydellinen kirkkaanpunainen sävy Aroha, ja sen ympärille kokonainen meikkisarja vegaanista luonnollista värikosmetiikkaa.\nNatural Liquid Foundation kolmella sanalla: täyteläinen, vaniljainen ja peittävä.\nMutta laitetaan nyt useampi sana :D\nKoostumus on voidemaisempi ja kermaisemman tuntuinen kuin aiemmin kokeilemani luonnonkosmetiikan meikkivoiteet. Se on myös peittävämpi. Mutta toisin kuin muut peittävämmät luonnonkosmetiikan meikkipohjat, jotka ovat tuntumaltaan usein vähän jäykkiä tai jopa kuivakoita ja levittyvyydessä on ollut paljon toivomisen varaa, Nui levittyy kuin unelma.\nEnnen / jälkeen Nui-meikkivoiteen\nPeittävämpi koostumus tarkoittaa myös ”puuterisempaa” koostumusta, sillä peittävyys tulee titaanidioksidista ja mineraaliväripigmenteistä jotka ovat jauhemaisia ainesosia. Tämän vuoksi luonnonkosmetiikan peittävämmät laadut ovat helposti kuivakan ja hankalasti levitettävän tuntuisia. Fiilikseen vaikuttaa olennaisesti myös se, ettei niissä ole synteettisen kosmetiikan käyttämiä silikoniyhdisteitä helpottamassa levittyvyyttä.\nNui levittyy todella notkeasti ja tasaisesti ja asettuu iholle älyttömän kauniisti. Koostumus ei ”jumahda” ihoon heti vaan meikkivoide sallii pienen työstövaran. Myös kerrostus onnistuu ilman rantuista ja röpelöistä tulosta.\nMeikkivoiteesta on saatavana seitsemän sävyä josta minulle sopii täydellisesti sävy Intense Taiao, virallisen kuvauksensa mukaisesti ”warm light to medium shade, slightly darker than Taiao”.\nMeikkivoidesävyihin voi tutustua tarkemmin Biodellyn sivuilla *.\nNui-meikkipohjan pinta lähikuvassa 12 tunnin jälkeen, wow..!!\nKirsikkana kakun päällä Nui-meikkivoiteen pinta kuivuu iholla samettisen puuteriseksi eikä vaadi erillistä puuterointia kiinnittyäkseen iholle. Toki rasvoittuvaihoinen varmasti haluaa käyttää puuteria ja itsekin sitä nenään ja leukaan lisään, mutta puuteri ei ole välttämättömyys. Poskipunankin voi levittää meikkivoiteen päälle ilman puuterointia koska pinta ei tosiaan jää yhtään nahkeaksi.\nPinta kestää ihollani hämmentävän hyvin. Ottaen huomioon miten hoitavan voidemaiselta meikkivoide tuntuu, jotenkin odottaisin, että se myös herkästi ”sulaa” ja mössööntyy päivän aikana ihohuokosiin. Mutta ainakaan minun ihollani tällaista ei tapahdu vaan saan illallakin ihastella siistiä ja kaunista pintaa.\nMinulla ei ole tälle meikkivoiteelle kuin kauniita sanoja <3 Se on ihanin koskaan kokeilemani luonnonkosmetiikan meikkivoide ja tuntumaltaan lähimpänä synteettisen meikkivoiteen tuntua – ilman synteettisiä kemikaaleja.\nAiniin, mainitsin vaniljaisuuden – meikkivoiteessa on ihanan vieno, vaniljauutteen tuoma luonnollinen tuoksu. Se yhdessä kermaisen koostumuksen kanssa tekevät käyttöelämyksestä ylellisen.\nNuin valikoimaan kuuluu myös monitoimivoiteita, Tints, toiset englanninkieliseltä nimiversioltaan ”Creamy Blush” ja toiset ”Natural Illusion Cream Eye Shadow.” Kumpiakin voi käyttää niin poskilla, silmäluomilla kuin huulilla.\nPititi-sävy on kaunis mattainen ruusu, tosin ”mattainen” ei Nuilla tarkoita täysmattaa vaan himmeästi kuultavaa vailla helmiäistä. Pititi-sävy luo kasvoille ihastuttavan terveen raikkaan punan joka näyttää todella luonnolliselta. Puna, joka ei välttämättä paljasta että käyttäjällään mitään poskipunaa onkaan. Pititi sopii kaikille ihonsävyille.\nMawhero-sävy on hohtava nuderoosabeige ja sopii mielestäni parhaiten korostuksiin. Toki se jättää ihoon myös hieman sävyä ja toimii poskipunana etenkin vaaleilla ihonsävyillä.\nBiodelly on valinnut kutsua näitä sivuillaan ”Multi-stickiksi”, älä siis etsi sieltä ”poskipunaa”. :)\nMitä kuivempi ja aikuisempi iho, sitä paremmin voidemainen poskipuna sopii puuterimaisen sijaan.\nVoidemainen saattaa tuntua kinkkisemmältä levittää, mutta sen pinta sulautuu puuteria luonnollisemmin meikkipohjaan ja parhaimmillaan voiteen tuoma puna on kuin ihosta itsestään kumpuavaa. Puikosta voiteen voi kätevästi vetää suoraan poskille ja häivyttää sitten sormin, mutta jos tämä tekniikka arveluttaa (”en halua mitään värikiitorataa poskeen..!), ota sävyä ensin vähän sormiin, lämmitä voide sormien välissä ja sivele iholle.\n”Meikitön” look: Intense Taiao-meikkivoide, Pititi-poskipuna ja Moana-huulipuna\nMinusta Nuin puikkoposkipunan koostumus on helpompi levittää kuin purkkeihin pakatun voideposkipunan, ja se on voimakkuudeltaan ”kiltimpi” kuin nestemäinen poskipuna, jonka pigmentti saattaa olla ärtsympää ja vaatii tarkemman häivytyksen.\nNatural Illusion Cream Eyeshadow Piari on neutraali, hohtava shampanjan sävy.\nLuomiväri-nimellä myytävän tuotteen koostumus on puikkoon pakattua Blush-tuotetta kovempi, mutta muuten se käyttäytyy iholla kuta kuinkin samoin. Biodelly on nimennyt Cream Eyeshadow -tuotteet sivuillaan korostusvoiteeksi, ja tätä nimeä minäkin käyttäisin mieluummin kuin ’luomiväri’, sillä korostuksessa nämä rasvapohjaiset voidetuotteet ovat ehdottomasti parhaimmillaan. Jatkuvasti liikkeessä olevalla silmäluomella ei tämän tyyppinen voideluomiväri pysy paikoillaan kuin ”harvoilla ja valituilla”, rehellisesti sanottuna olen aina vähän ihmetellyt miksi rasvapohjaisia luomivärejä valmistetaan.\nNuin ”eyeshadowt” ovatkin siis paremminkin voidemaisia korostustuotteita. Valkoinen sävy Hukarere sopii viileälle ja todella vaalealle iholle, neutraali, shampanjan sävyinen Piari on omiaan neutraalille vaalealle ja keskivaalealle iholle, lämpimän ruusuinen Puawai sopii parhaiten lämpimälle iholle.\nSuomalaiset ovat edelleen vähän varovaisia voidemaisten korostustuotteiden käyttäjiä mutta ehkä hekin pikku hiljaa oppivat. :)\nHuulipunista valitsin esiteltäväksi raikkaan läpikuultavan ja tyttömäisen pinkin Moanan sekä peittävämmän, murretun ”matta”liilan Ruihan.\nRuiha-sävyn virallisessa kuvauksessa puhutaan matasta mutta kuten poskipunalaadussa, Nuin ’matta’ tarkoittaa vain helmiäistyyppisen hohdon puuttumista. Ruihassa on kaunis satiininen kuulto, kuten kuvasta näkee.\nIhana, mustikkainen sävy! <3\nMustikkaisessa lookissa Intense Taiao -meikkivoide, Mawhero-poskikuulto ja Ruiha-huulipuna. Luomivärit Essencen.\nMeikkivoide 40€ / 30 ml\nKorostusvoide 38,50€ / 3 g\nPoskipuna 33,50€ / 5 g\nHuulipuna 32,90€ / 4,5 g\nNuin meikkituotteet ovat nyt saatavilla Biodellyn verkkokaupassa * sekä Turun myymälässä.\nMiltäs merkki teidän mielestänne vaikuttaa? Vieläkö on tilaa uusille luonnollisille meikkisarjoille? :)\nVegaanisille luonnonkosmetiikan meikkisarjoille ainakin tuntuu olevan jatkuvasti enemmän kysyntää. Nuin tuotteet ovat siis vailla mm. mehiläisvahaa, lanoliinia tai eläinperäisiä pigmenttejä kuten karmiinia.\nAvainsanat: Luonnonkosmetiikka, Meikkipohja, Meikkivoiteet\n13.11.2017 at 12:39\nVaikuttaa aika kivalta sarjalta, pisteet etenkin huulipunista. :)\n13.11.2017 at 14:03\nInnoistuin ja kiinnostuin merkistä kovasti, kunnes näin hinnat. Valitettavasti oma elämäntilanteeni mahdollistaa lähinnä budjettikosmetiikkaan sijoittamisen, mutta onneksi mieluisia ja hyvälaatuisia tuotteita löytyy siitäkin kategoriasta.\nOletko koskaan kokeillut Burt’s Beesin huulipunia/punakyniä? Kokemusteni mukaan ovat todella hyviä, mutta jälleenmyyjiä ei ole Suomessa kuin muutamia, ja nekin harvat omien käsien ulottumattomissa. Laitoin jopa muutamaan luonnonkosmetiikan nettikauppaan toivetta siitä, että ottaisivat valikoimiinsa, mutta en saanut toivomaani vastakaikua. Yritin katsella incejä sillä silmällä, että onko niissä jotain arveluttavaa, mikä osaltaan selittäisi nettikauppojen haluttomuuden ottaa tuotteita valikoimiinsa, mutta en eläinperäisten ainesosien lisäksi havainnut mitään ”pahista”. Osaisitkohan sinä parempana inci-tuntijana niin tehdä? :)\nJoo, Nuin hinnat ja brändäys nojaavat enemmän luksukseen päin, ja siihen laitaan merkki haluaa varmaankin myös profiloitua. Kuten sanoit, onneksi hyviä vaihtoehtoja löytyy halvemmastakin hintaluokasta :)\nBurt’s Beesin huulituotteita en ole kokeillut, vaikka meillä oli niitä entisessä työpaikassani myynnissäkin (ei taida olla enää).\nEn osaa kyllä yhtään keksiä selitystä suomalaisten jälleenmyyjien nihkeydelle ottaa Burtsia valikoimaansa, sarjallahan on kulttimaine ja se on tunnettu ympäri maailmaa. Vaikea uskoa että edes sarjan ”semi-luonnonkosmetiikka”-status vaikuttaisi nihkeyteen, sillä vastaavia sarjoja on muitakin, kuten Korres. Inceissä ei varmasti ole mitään ”arveluttavaa” :)\nVaikka juuri huulituotteita en ole ”Pertiltä” testannut niin muita kyllä, tässä fiiliksiäni viiden vuoden takaa:\nTuo meikkivoide näyttää kyllä todella luonnolliselta!\nSitä se on :) <3\n13.11.2017 at 14:36\nKuulostaa tosi lupaavalta! Kaikki luonnollisen ilmeen antavat meikit ovat mulle sopivia. :) Olen käyttänyt Mossan BB-voidetta, kun en halua meikattua ilmettä. Rasvaisuuteen taipuvainen ihoni tuntuu tykkäävän, ainakaan ei kiillä samoin kuin tavallisen meikkivoiteen jäljiltä. Ja ooh, ihana tuo Moana!\n14.11.2017 at 14:34\nKääk, tuo Mossan BB-voide on yhäkin mulla testaamatta… Vaikka pieni näyte ko. tuotteesta on odotellut kylppärin kaapissa jo varmaan puoli vuotta… :D Noo, toisaalta tämähän on tuttua meikäläistä ^_^ Jotkut jutut vain siirtyy ja siirtyy.\n13.11.2017 at 15:35\nKuulostaapa hyvältä. ☺ Miten itse kuvailisit tuota Intense taiaon tummuusastetta ja lämpoä? Mikä sävy sulle olikaan hyvä Lily Lolosta? Tuossa swatch-kuvassa näyttää aika neutraalilta ennemminkin kuin lämpimältä.\n14.11.2017 at 14:52\nMiten itse kuvailisit tuota Intense taiaon tummuusastetta ja lämpoä?\nSe on minusta aika neutraali, kuten sinäkin totesit, ei todellakaan selvän kellertävän lämpöinen vaikka virallisessa kuvauksessa lämpimästä sävystä puhutaankin. Se on kuitenkin hieman tummempi kuin Lily Lolon tämänhetkinen sävyni In The Buff, eli voisin veikata, että ihan keskitalvella kun olen kalpeimmillani, minulle menee Nuin sävyistä paremmin pelkkä Taiao (”neutraali keskivaalea”).\nMinulle alkaa olla hieman vaikeaa määrittää mikä nykyään edes on ”normaalin ihonsävyni” meikkipohjasävy, kun iho on muuttunut niin nopeasti. :D Muistelen, että vielä viime talvena käytin talvisävynä Flow Kosmetiikan Peach -sävyä (mineraalipohja), joka on hieman Lolon Blondieta tummempi, mutta ainakin tällä hetkellä tuntuu että In The Buff, joka taas on Peachia tummempi, saattaa olla uusi talvisävyni.\nTäällä muuten on vertailu-swatch Peachista ja In The Buffista:\nBlondien ja In The Buffin välillähän on muuten vielä Barely Buff -sävy, mutta sitä yhden näytteen verran testanneena muistelen, että se tuntui neutraalista määrityksestään huolimatta hitusen punertavalta ihollani.\n14.11.2017 at 15:22\nMulla on tällä hetkellä käytössä Barely Buff ja mielestäni se on neutraali. Ei punerra ainakaan mun iholla, vaikka usein huomaan juuri sen ensimmäisenä jos meikki punertaa. In the Buff on myös ostettu, mutta se on nyt jo liian tumma, tai ainakin tuntuu siltä.\nMietin vain, että jos Intense taiaoa sanotaan lämpimäksi, mutta on neutraali, niin onkohan neutraaliksi esitelty Taiao sittenkin kylmän sävyinen eli punertava?\n14.11.2017 at 15:29\nTotta… Mutta hei, annan vinkin: Biodellyn omistaja Tanja testailee henkilökuntineen kaikki myymäläänsä ostamat meikkisävyt, ja hän osaa aina vastata ”kuin apteekin hyllyltä” kun kysyn sävyjen eroista :) Kyselen Tanjalta usein koostumus- ja sävyseikoista kun ollaan kasaamassa mulle testituotesatsia.\nJos sävy mietityttää, laita vain Tanjalle tai Biodellyn tiimille meiliä niin sieltä varmasti kerrotaan seikkaperäisesti sävyistä :) Meiliä voi pistää osoitteeseen asiakaspalvelu@biodelly.fi\n14.11.2017 at 18:58\nKiitos! Noin teenkin! ☺\n13.11.2017 at 18:13\nHaluaisitko kertoa mitä lisäravinteita ym. käytät tai käytätkö? Tuli mieleen tuosta ihon sävyn tummumisesta, että johtuisiko esim. spirulinan käytöstä?\n14.11.2017 at 14:54\nMoi Nimetön! :)\nKäyttämäni lisäravinteet ovat kollageeni, d-vitamiini ja omega-3 :) Niillä ei taida olla vaikutusta ihon sävyyn…? Spirulinaa en ole koskaan kokeillut.\n13.11.2017 at 22:01\nNo hmmm tavallaan kiinnostaa..mutta vaatii vielä ehkä lähempää tutustumista. Mulla jäi vähän traumat kun ostin ekan nestemäisen luonnonkosmetiikan meikkituotteen, sen Avrilin BB-voiteen ja eiii meistä ei tullut kaikkien niiden suurten odotusten jälkeen kavereita :(. Avril rullautuu joka kerta ja näin hieman peittävävämmän tuloksen ystävänä en saa sitä edes kerrostettua mitenkään..toisin sanoen, en tiedä miten edes levittää sitä. Nyt se mulkoilee mua pahasti joka kerta kun avaan peilikaapin ja mua ärsyttää niin paljon. Ehkä koitan vielä ensi kesänä antaa sille yhden mahkun. Mutta joo, näistä lähtökohdista luulen, että tarkkailen tilannetta vielä hieman taka-alalta :D\n14.11.2017 at 15:15\nVoi harmi ettei Avril toiminut sinulla :/\nMitä kerrostamiseen tulee, oman kokemukseni mukaan harva luonnonkosmetiikan meikkivoide kerrostuu hyvin. Koostumus vain on luonnonkosmetiikan formulointirajoitteiden pohjalta sellainen, että se hyvin herkästi lähtee uuden kerroksen mukaan ja/tai kökkööntyy. Koska erityisesti silikonit ovat niitä ainesosia, jotka hyvin pitkälle vastaavat meikkivoiteissa niiden hyvästä levittyvyydestä ja kiinnittymisestä iholle (siksi primeritkin ovat silikonipohjaisia), ei luonnonkosmetiikan silikoniton meikkivoide pärjää tällä saralla synteettisille. Nui-meikkivoidekaan ei tunnu samalta kuin synteettinen, mutta on selvästi lähempänä synteettisen ominaisuuksia kuin mitkään muut tähän saakka kokeilemani luonnonkosmetiikan meikkivoiteet.\nLevitystekniikoita kannattaa vaihdella ja kokeilla eri tapoja, itse olen huomannut että levitystavalla voi olla ratkaiseva vaikutus meikkivoiteen tulokseen iholla. Ohuempien meikkivoiteiden kanssa tykkään ehdottomasti eniten käyttää pyöreäpäistä BB-meikkivoidesivellintä, mutta Nuin kanssa taas perinteinen lättänään muotoon leikattu meikkivoidesivellin toimii paremmin (no anakin minun ihollani :)). BB-siveltimellä en saanut yhtä hyvää ja tasaista tulosta, Nuin koostumus levittyy selvästi paremmin perinteisellä sivelytekniikalla kuin kevyesti pyörittelevällä tai töpöttelevällä tekniikalla, jota käytän BB-siveltimellä.\nSormin levittämällä saan Nuin myös levittymään kauniisti, mutta sitten taas kerrostaminen onnistuu paremmin siveltimellä. Sormen lämpö ja voimakkaampi ”paino” iholla voi saada alemman kerroksen hieman liikkumaan, mutta siveltimellä saan siveltyä nätisti lisäkerroksen tarvittaviin kohtiin (käytännössä posket, joilla on punoitusta).\nMutta joo, näistä lähtökohdista luulen, että tarkkailen tilannetta vielä hieman taka-alalta :D\nYmmärrän ^_^ Vinkkinä muuten, jos hintakin vähän jarruttelee, kannattaa jäädä venailemaan kun Biodellyllä on taas joku ”kaikki tuotteet -20/15%” -tarjouskampanja :) Itsehän aina odottelen tarjouskampanjoita jos haluan ostaa jonkun arvokkaamman tuotteen, monilla myymälöillä kun on tasaisin väliajoin koko valikoimaa koskevia alennuskamppiksia :)\nVoin antaa sellaisen eri aiheeseen liittyvän tuotepalautteen (jos tästä jollekin olisi hyötyä), että olen nyt jonkin aikaa testannut perus-Tweezermaneja, siis pinsettejä. Häviävät käyttömukavuudessa monelle halvemman hintaluokan pinseteille. Olin lukenut aiemmin, että elämä helpottuu kovasti, kun näillä on niin nopeaa nyppiä, mutta en ole lainkaan kokenut tuollaista ahaa-elämystä näiden kanssa.\nJatkan unelmapinsettien metsästystä. Saara Sarvas ainakin on kehunut Anastasian pinseteitä. Itsestä tuntuu, että tulen kahlaamaan läpi edullisemman hintaluokan pinseteitä, kun niidenkin joukosta voi tosiaan löytää helmiä. Anttilasta kerran löysin tosi hyvät, mitkä edelleenkin käytössä!\n14.11.2017 at 15:23\nMä tykkään mun mini-Tweezermaneista, mutta sitten taas toisen vastaavan kulttituotteen, Shu Uemuran ripsentaivuttimien, kohdalla kokemus oli samantyyppinen kuin sinulla ja Tweezermaneilla. No, Shu’n kulttitaivuttimet olivat ”ihan ok”, mutta häviävät 6-0 Mariela Sarkiman Cailapille suunnittelemille taivuttimille, Marielan The Curler -taivuttimet sopivat silmiini ihan täydellisesti.\n14.11.2017 at 19:23\nNuo mini-Tweezermanit saattaisivat olla paljon parempi vaihtoehto minulle, kun niillä pitäisi pystyä nappaamaan kiinni suht. pienistä (mutta tummista) karvoista löysähköllä kulmakarvanalusiholla. Siis mineissä se varsi on lyhyempi ja painopiste oman käyttötyylini kannalta parempi. Nypin siis päivittäin. Tuo perusmalli on liian jykevä siitä tarttumaosan kohdalta, jolloin ne painavat aika paljon. Tykkään itse pitää kiinni enemmän keskikohdasta/läheltä kärkeä kuin sieltä toisesta päästä. Koen, että noissa perus-Tweezermaneissa liikaa rautaa (ja rauta myös liian leveä) siinä tarttumakohdassa. Oikeastaan intuitioni sanoi ostohetkellä, että ota tuo mini-koko, mutta sitten kaikki perusmallista lukemani hehkutukset mielessä veivät voiton. :(\nOotko sä muuten testannut sitä Juice Beautyn Phyto-Pigments Flawless Serum Foundationia? En siis nyt ihan heti muista, että siitä olisi ollut kirjoitusta, mutta en nyt laiskiaisena lähtenyt sitä etsimäänkään. :D Hommasin sen juuri, ja tuo Nui kuulostaa suhteellisen samankaltaiselta, mutta olisi kiva kuulla tällaisen hehkutuksen jälkeen, olisiko seuraavaksi parempi hankinta tämä Nuin meikkivoide vai ovatko suhteessa samalla viivalla. :) Eli jos siis olet sitä testannut, niin pieni vertailu olisi kiva juttu. :)\nOotko sä muuten testannut sitä Juice Beautyn Phyto-Pigments Flawless Serum Foundationia?\nEn ole vielä tähän saakka testannut yhtäkään Juice Beautyn tuotetta, mutta tänään ostin Juice Beautyn Daily Hydrating Solutions -pakkauksen :) Ehkäpä tutustun meikkivoiteeseenkin myöhemmin :)\nOsaatko yhtään arvioida, että mikä Nuin meikkivoiteen sävy sopisi, kun käyttää lily lololta sävyä blondie? :)\n15.11.2017 at 14:42\nVeikkaisin Intense Kanapaa mutta en uskalla ”lukita vastausta” kun en ole noita vaaleampia sävyjä nähnyt lainkaan livenä (sain näytteet kolmesta tummemmasta sävystä joista valitsin Intense Taiaon).\nJoko Intense Kanapa (neutraali, vaalein) tai Taiao (neutraali keskivaalea). Mutta Biodellyn henkilökunta osaa saletisti vastata tähän kysymykseen, koska he myyvät sekä Lily Loloa että Nuita ja voivat vertailla kaikkia sävykä livenä :) (Ja Lily Lolon ollessa heidän bestsellereitään niin henkilökunta osaa sävyt varmaan etu- ja takaperin… :D)\nAina jos joku sävyvalinta arveluttaa, kannattaa laittaa Biodellylle sähköpostia :) asiakaspalvelu@biodelly.fi\nEt siis veikkaisi sävyä matao? Eikös se ole intense kanapan ja taiaon välissä?\n16.11.2017 at 08:54\nEn veikkaa Mataota koska se on viileä sävy. Blondie on neutraali.\n15.1.2018 at 16:55\nVeikkauksesi osui nappiin, Intense Kanapa oli täydellinen! 😊 Selkeästi muutenkin talvella blondie on vähän tumma joten mielestäni tuo Nuin on tummuudeltaan väliltä china doll-blondie ^^\n15.1.2018 at 21:20\nJes, tosi kiva kuulla :)\n7.1.2018 at 13:05\nHeii, minua kiinnostaisi myös kovasti Juice beautyn phyto pigments meikkivoide verrattuna nuin meikkivoiteeseen. Itse ostin vähän aikaa sitten nuin meikkivoiteen ja on kyllä selkeästi paras luonnonkosmetiikan asia mitä olen kokeillut, ei tosiaan häviä synteettiselle. Mutta pitkään mietin juice beautyn ja nuin välillä kun netistä sokkona tilasin. Vähän jäi vielä kaivelemaan josko toinen olisi vieläkin parempi!\n7.1.2018 at 14:29\nKatsotaan jos ehdin JB:n meikkivoiteenkin lähitulevaisuudessa testaamaan :) Potentiaali ainakin on vahva :D


"Ero aiheuttaa naiselle riskin joutua väkivallan kohteeksi" - Kotimaa - Uutiset - MTV.fi\nKotimaa Julkaistu 10.07.2015 20:29\nEron aiheuttamaa väkivaltaa tapahtuu niin kantaväestön kuin maahanmuuttajienkin keskuudessa, kerrotaan Voimavarakeskus Monikasta. Lehtikuva\nErotilanne aiheuttaa naiselle riskin joutua väkivallan kohteeksi. Näin sanoo johtaja Natalie Gerbert naisten Voimavarakeskus Monikasta. Väkivallalle altistuminen erotilanteessa koskee hänen mukaansa sekä etnisiä suomalaisia että ulkomaalaistaustaisia.\nPorilaistytön surma on herättänyt kysymyksen siitä, onko tapauksessa niin sanotun kunniamurhan piirteitä miehen afganistanilaistaustan takia. Gerbertin mukaan tältä ei kuitenkaan näyttäisi julkisuudessa esitetyn tiedon perusteella.\n– En lähtisi tekemään johtopäätöksiä vain lähtömaan perusteella. Ei Afganistanissakaan kaikki naisiin kohdistuva väkivalta liity kunniasyihin. On oikeusjärjestelmän tehtävä selvittää teon motiivia.\nGerbertin mukaan kyse vaikuttaa olevan eron aiheuttamasta väkivallasta, jota tapahtuu kantaväestönkin keskuudessa.\nMonika-Naiset liitto antaa tukea maahanmuuttajataustaisille naisille. Yhteydenottoja kunniaan liittyvästä väkivallasta tulee noin 50 vuodessa. Yhteyttä ottaneiden joukossa on viime vuosina ollut pari kantasuomalaistakin.\nKunniaväkivaltaa ei tilastoida, mutta eräs kehityskulku on selkeä: 17-25-vuotiaiden naisten yhteydenotot ovat lisääntyneet. Kyseessä on Suomessa syntynyt toinen sukupolvi, joka elää kahden kulttuurin välissä.\n– Yhteydenotot ovat kuitenkin jäävuoren huippu. Vain pieni osa naisista hakee apua, oli kyse sitten kunnia- tai parisuhdeväkivallasta.\nLenkkeilijätytön surmajutusta tuomio perjantaina 9.7.2015\nTällaisen WhatsApp-viestin lenkkeilijätytön surmasta epäilty lähetti tekopäivänä 26.6.2015\nLenkkeilijätytön surma: Kuvat paljastavat kuolinpaikan täystuhon 26.6.2015\nLoppukesän pitkä sääennuste: Tuleeko tästä enää kesää? "Ämmä pitäisi upottaa suohon" – tappouhkauksiin kyllästynyt kansanedustaja julkaisi uhkailijoidensa nimet


Nahkatossut (JA-220) | marrakech\nTuotehaku Päätaso ›› NAHKATOSSUT, NAHKAKENGÄT JA SANDAALIT ›› Nahkatossut (JA-220)\nNahkatossut (JA-220), koko 37 35.00 €\nNahkatossut (JA-220), koko 38 35.00 €\nNahkatossut (JA-220), koko 39 35.00 €\nNahkatossut (JA-220), koko 40 35.00 €\nNahkatossut (JA-220), koko 41 35.00 €\nHimmeähkön keltaiset, pääasiassa sisäkäyttöön suunnitellut käsintehdyt nahkatossut. Ne on valmistettu pehmeästä ja hyvin mukautuvasta vuohennahasta. Tossujen mukautumisesta jalan muotoon kertoo se, että niissä ei ole tehty oikean ja vasemman jalan muotoa, vaan ne muotoutuvat käytössä nopeasti. Tossut on ommeltu kahdesta ohuesta nahkakerroksesta kauttaaltaan. Pohjassa on nahkakerrosten välissä pehmusteena vaahtomuovia.


Miksi VR käytti Kinnissä vain kahta pysäytyskenkää? Yhtiön turvallisuusjohtaja puolustaa edelleen valintaa, vaikka vaunut lähtivät liikkeelle – Pitäjänuutiset\nMiksi VR käytti Kinnissä vain kahta pysäytyskenkää? Yhtiön turvallisuusjohtaja puolustaa edelleen valintaa, vaikka vaunut lähtivät liikkeelle\n9.1.2019 12:34 9.1.2019 12:35 Lasse Laitinen\nVR puolustaa edelleen Kinnin säiliövaunuletkan kiinnitystapaa. VR kiinnitti huhtikuussa liikkelle lähteneen 50 vaunun letkan kahdella pysäytyskengällä suuntaansa. Onnettomuustutkintakeskuksen mukaan liian vähäinen pysäytyskenkien määrä oli yksi tärkeimmistä syistä vaunuletkan liikkellelähtöön.\nVR:n turvallisuusjohtaja Jari Hankalan mukaan Kinnissä käytetty pysäytyskenkien määrä määritettiin Kullasvaaran ratapiha-alueen ohjeistuksen perusteella.\n– Määrä oli normaali tapa kaluston paikallapitoa varten. Kinnissäkin kalusto pysyi paikoillaan noin 2,5 viikkoa, Hankala toteaa sähköpostitse.\nOtkesin mukaan VR ei ollut ottanut kenkien määrässä huomioon Kinnin liikennepaikan poikkeuksellisen suuria korkeuseroja. Liikennepaikka sijaitsee mäen päällä ja kaltevuus on enimmillään reilut 10 promillea.\nVaunujen seisontapaikka suhteessa radan kaltevuuteen. (Kuva: Otkes)\nNäin vaunuletkan pää pysähtyi. Ensimmäisen suistuneen vaunun telit irtosivat törmäyksessä ja vaunu pysähtyi hiekkaesteeseen 14 metriä kiskojen päästä. Toisen vaunun keskuspuskin nousi ensimmäisen vaunun aluskehyksen päälle ja lävisti säiliön päädyn kohtalokkain seurauksin. Kolmas ja neljäs vaunu pysyivät kiskoilla. Kuva: Otkes\n– VR ei voi vastuullisena toimijana luottaa viranomaisenkaan epäviralliseen tai suunnittelutason tietoon rautatietoiminnassa varsinkaan kun piirustuksessa on korostettu kyseessä olevan vain suunnitelman. Lisäksi tieto koskee vain pääraidetta, turvallisuusjohtaja Jari Hankala vastaa sähköpostitse.\nJos varmaa tietoa Kinnin liikennepaikan kaltevuudesta ei ollut, miksi VR sitten päätti kiinnittää vaunuletkan minimimäärällä pysäytyskenkiä?\n– Kyseinen pysäytyskenkien käyttömäärä oli yleinen käytössä ollut määrä, ja kun poikkeavaa olosuhdetta ei tunnistettu, toimittiin normaalilla tavalla. Kinnissä ei tunnistettu mitään poikkeavaa, koska siellä oli säilytetty aiemminkin kalustoa väliaikaisesti ilman ongelmia, Hankala toteaa.\n← Pertunmaan nuorisoseuralla kantaesitys: Nyt pääsevät esille peräkammarin pojat\nMökkiyrittäjät hakevat VR:ltä korvauksia, osa sulki ovensa Kinnin onnettomuuden jälkeisinä viikkoina kokonaan →\nKommentteja aiheesta “Miksi VR käytti Kinnissä vain kahta pysäytyskenkää? Yhtiön turvallisuusjohtaja puolustaa edelleen valintaa, vaikka vaunut lähtivät liikkeelle”\n9.1.2019 at 14:17\nPohdinta mahdollisesta syyllistymise’ä rikokseen pitäisi tutkia myös täyttääkö lupameettelyn jossakin vaiheessa tapahtunut virhe mahdollisesti rikoksen tunnusmerlit?\nOnko oikein antaa lupa varastoida vaarallisia kemikaaleja alueella, joka ei ole tarkoitettu tällaiseen?\nOnko se törkeää huolimattomuutta?\nRataliikennekeskus? Liikennevirasto? Tulli?\nKenellä on vastuu ohjeiden oikeellisuudesta?\nPaljon pohdittavaa, mutta mikäli jarrukenkien määrä on voimassa olleen ohjeistuksen mukainen, niin virhe on käsitykseni mukaan sen ohjeuksen suunnitelijalla? Suunniteluvirhe ei liene törkeää huolimattomuutta?\nAika vaikea on löytää rikoksen tunnusmerkit täyttävä näyttö mielestäni muualta kuin ehkä tahallisuus tai törkeä huolimattomuus jossain lupamenettelyn vaiheessa. Mahdoton lienee sekin.\nHyvää on se, että ohjeistukset täsmentyvät tulevaisuudessa.


Minusta ei ainakaan tulisi alan harrastajaa.\nJulkaistu: 19.6.2009 16:33\n"Tosimiesten" autoja | Minusta ei ainakaan tulisi alan harrastajaa.\n<sorburin> Paljon komeempia kuin jotku amis räpellykset.\n<MrMataFaka> joillakin ON rahaa, aikaa ja energiaa\n<henkkaj> Toi gallerian eka 230mb ruumisvankkuri on mun tuoma saksasta. Kaasarivikaisella (silloin) projektikuntoisella 70-luvun rutkulla kesärenkailla alkutalvesta 120 lasissa koko germanian läpi, oli aika kokemus... Ja ne ihmisten ilmeet kun lastattiin kaljaa ruumisauto täyteen :-D ruumisautot on pop!\n<GAL1700> nolo loppu lähteä viimeiselle matkalle volvolla\n<Kellarin Kasvatti> Ite oon suunnitellu ostavani joskus Cadillac ruumisauton\n<Guy_Fawkes> Jenkkiläiset ruumisautot on hienoja. Sellasella ois mukava päristellä.\n<einherjari> Jumalauta! Tyyliä! \_\_o/\n<janezzo> Helevetin hienoja.\n<Kikki von Hiiri> Komeeta kalustoa.\n<__-AxU-__> Erittäin komeita mersuja. kelpais mullekkin\n<jameskagel> hitto toi fury on komee\n<Tanhu-Pena> mielummin tuommosella kun hikisellä corolla dx:llä\n<ESABANAANI> Iha nättei


Vihreät aikovat varastaa eläkeläisen pöydästä - Uusi MV-LehtiUusi MV-Lehti\nJulkaistu 16.11.2017 22:00, 20443 lukukertaa\n'Vihreät väittävät, että ”luvattuihin eläkkeisiin ei ole varaa, ja että eläkelupaus on osoittautunut katteettomaksi ja liian suureksi”. He haluavat päästä eroon ansiosidonnaisesta eläketurvasta. Tämä olisi petos.'\nKimmo Kiljunen kirjoittaa blogissaan:\nTouko Aalto. Tiedossa ei ole, keskusteleekö Touko eläkkeistä kuvanottohetkellä.\nVihreät väittävät, että ”luvattuihin eläkkeisiin ei ole varaa, ja että eläkelupaus on osoittautunut katteettomaksi ja liian suureksi”. He haluavat päästä eroon ansiosidonnaisesta eläketurvasta. Tämä olisi petos.\nTyöntekijät ovat koko ikänsä maksaneet eläkemaksuja ja saaneet oikeuden ansiosidonnaiseen eläketurvaan, jonka taso on luvattu säilyttää eläkevuosina. Näin ei kuitenkaan tapahdu taitetun indeksin vuoksi.\nMutta tämäkään ei riitä vihreille, vaan he haluavat viedä ansaitun leivän eläkeläisen pöydästä.\nVihreät viittaavat Ruotsin eläkejärjestelmään, jossa indeksijarrulla voidaan huonoina aikoina hillitä eläkkeiden kasvua. He eivät kerro, että hyvinä aikoina Ruotsissa tehdään voimakkaita korotuksia, kuten 4,5 % viime vuonna.\nTällaisia korotuksia ei Suomessa ole nähty kuuna päivänä. Meillä kansainvälisten tilastojen mukaan eläkeläiset köyhtyvät rajuimmin Länsi-Euroopassa.\nVihreät muistuttavat kovaäänisesti, kuinka nuoret ja työssäkäyvät maksavat nykyisen eläketurvan. He eivät kerro, että niin on ollut aina. Kukin työssäkäyvä sukupolvi on maksanut lastensa hoivan ja vanhempiensa eläkkeet.\nNäin tekivät myös paljon parjatut suuret ikäluokat. Ensi kerran meille on ilmaantunut nuorten puolesta olevinaan puhuva porukka, joka haluaisi tämän eläkelupauksen purkaa.\nNäitä rahoja ei ole koskaan käytetty eläkkeisiin. Mihin niitä kasvatetaan ja pantataan? Keskimäärin 65-vuotias elää 20 vuotta, joten uhkana on, että häntä köyhdytetään täysin turhaan taitetulla indeksillä. Parempi eläke loisi kulutuskysyntää ja nuorille töitä.\nHyvä eläketurva on yhteinen etu ja osoittaa sosiaalista vastuuntuntoa.\nPettääkö Touko Aalto joka asiassa?\nVihreät avoimia sadoille miljoonille "ilmastopakolaisille"\nVihreän liikkeen hudit merkittävä uhka Euroopalle ja ihmiskunnalle | UMV-Mielipide